****

 Verejná súťaž

ZADÁVANIE NaDLIMITNEJ ZÁKAZKY

zadaná postupom nadlimitnej zákazky podľa § 66 ods. 7 písm. b) Zákona č. 343/2015 Z. z.
o verejnom obstarávaní a o zmene a doplnení niektorých zákonov v znení neskorších predpisov
(ďalej len „**Zákon**“ alebo „**zákon o verejnom obstarávaní**“ alebo „**ZVO**“)

(tzv. „super reverzná verejná súťaž“)

SÚŤAŽNÉ PODKLADY

Názov zákazky:

**„****Oprava diaľničného mosta ev.č. D1-337 Fričovce, ľavý most“**

DRUH ZÁKAZKY: uskutočnenie stavebných prác

06/2025

**Obsah súťažných podkladov**

[A.1 POKYNY PRE Záujemcov / UCHÁDZAČOV](#_Toc461981347)

[Časť I.](#_Toc461981348)

[Všeobecné informácie](#_Toc461981349)

[1 Identifikácia verejného obstarávateľa](#_Toc461981350)

[2 Predmet zákazky](#_Toc461981351)

[3 Rozdelenie predmetu zákazky](#_Toc461981352)

[4 Variantné riešenie](#_Toc461981353)

[5 Miesto a termín plnenia predmetu zákazky](#_Toc461981354)

[6 Zdroj finančných prostriedkov](#_Toc461981355)

[7 Typ zmluvy](#_Toc461981356)

[8 Lehota viazanosti ponuky](#_Toc461981357)

[Časť II.](#_Toc461981358)

[Komunikácia a vysvetľovanie](#_Toc461981359)

[9 Komunikácia medzi verejným obstarávateľom a záujemcami/uchádzačmi](#_Toc461981360)

[10 Vysvetlenie informácií](#_Toc461981361)

[11 Obhliadka miesta plnenia predmetu zákazky](#_Toc461981362)

[Časť III.](#_Toc461981363)

[Príprava ponuky](#_Toc461981364)

[12 Forma a spôsob predkladania ponuky](#_Toc461981365)

[13 Jazyk ponuky](#_Toc461981366)

[14 Mena a ceny uvádzané v ponuke](#_Toc461981367)

[15 Zábezpeka](#_Toc461981368)

[16 Obsah ponuky](#_Toc461981369)

[17 Náklady na prípravu ponuky](#_Toc461981370)

[Časť IV.](#_Toc461981371)

[Predkladanie ponuky](#_Toc461981372)

[18 Predloženie ponuky](#_Toc461981373)

[19 Registrácia](#_Toc461981374) a autentifikácia uchádzača

[20 Lehota na predkladanie ponuky](#_Toc461981375)

[21 Doplnenie, zmena a odvolanie ponuky](#_Toc461981376)

[Časť V.](#_Toc461981377)

[Otváranie a vyhodnotenie ponúk](#_Toc461981378)

[22 Otváranie ponúk](#_Toc461981379)

[23 Preskúmanie ponúk](#_Toc461981380)

[24 Dôvernosť procesu verejného obstarávania](#_Toc461981381)

[25 Vyhodnocovanie ponúk](#_Toc461981382)

[26 Vyhodnotenie](#_Toc461981383) splnenia podmienok účasti uchádzačov

[27 Oprava chýb](#_Toc461981384)

[Časť VI.](#_Toc461981433)

[Prijatie ponuky](#_Toc461981434)

[28 Informácie o výsledku vyhodnotenia ponúk](#_Toc461981435)

[29 Uzavretie Zmluvy](#_Toc461981436) o dielo

[30 Zrušenie verejného obstarávania](#_Toc461981437)

[31 Ochrana osobných údajov](#_Ochrana_osobných_údajov)

[32 Využitie subdodávateľov](#_Využitie_subdodávateľov)

[A.2 Kritéria na hodnotenie ponúk a PRAVIDLÁ ich uplatnenia](#_Toc461981438)

**A.3 PODMIENKY ÚČASTI**

[B.1 OPIS PREDMETU ZÁKAZKY](#_Toc461981440)

[B.2 SPÔSOB URČENIA CENY](#_Toc461981441)

[B.3 OBCHODNÉ PODMIENKY plnenia PREDMETU ZÁKAZKY](#_Toc461981442)

**PRÍLOHY K SÚŤAŽNÝM PODKLADOM**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument (ďalej len „**JED**“)

Príloha č. 3 k časti A.1 - Čestné vyhlásenie skupiny dodávateľov (ak sa uplatňuje, povinné predložiť v ponuke)

Príloha č. 4 k časti A.1 - Plná moc pre jedného z členov skupiny dodávateľov konajúci za skupinu dodávateľov (ak sa uplatňuje, povinné predložiť v ponuke)

Príloha č. 5 k časti A.1 - Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení Nariadenia rady (EÚ) č. 2025/395 z 24. februára 2025 (povinné predložiť v ponuke)

Príloha č. 6 k časti A.1 - Vyhlásenie uchádzača (povinné predložiť v ponuke)

Príloha č. 7 k časti A.1 - Zoznam dôverných informácií (ak sa uplatňuje, povinné predložiť v ponuke)

Príloha č. 8 k časti A.1 - Čestné vyhlásenie uchádzača podľa § 32 ods. 7 zákona o verejnom obstarávaní (povinné predložiť k ponuke)

Príloha č.1 k časti A.2 - Návrh na plnenie kritéria

Príloha č.1 k časti B.1 - Projektová dokumentácia

Príloha č.1 k časti B.2 - Ocenený výkaz výmer

 *(zároveň Príloha č. 2 k Zmluve o dielo)*

Príloha č. 1 k časti B.3 - Metodický pokyn Ministerstva dopravy a výstavby SR č. 19/2022

(*zároveň Príloha č. 6 k Zmluve o dielo*)

Príloha č. 2 k časti B.3 - Tabuľka údajov o úpravách ceny v dôsledku zmien nákladov

 *(zároveň Príloha č. 7 k Zmluve o dielo)*

Príloha č. 3 k časti B.3 - Vzor splnomocnenia na odovzdanie kovového odpadu

*(zároveň Príloha č. 8 k Zmluve o dielo)*

Príloha č. 4 k časti B.3 - Čestné vyhlásenie o splnení sociálneho hľadiska vo verejnom obstarávaní

  *(zároveň Príloha č. 9 k Zmluve o dielo)*

Príloha č. 5 k časti B.3 - Zoznam subdodávateľov a podiel subdodávok

 *(zároveň Príloha č. 5 k Zmluve o dielo)*

# A.1 POKYNY PRE Záujemcov / UCHÁDZAČOV

## Časť I.

## Všeobecné informácie

### Identifikácia verejného obstarávateľa

Názov organizácie: Národná diaľničná spoločnosť a.s.

Sídlo organizácie: Dúbravská cesta 14, 841 04 Bratislava

IČO: 35 919 001

IČ DPH: SK 2021937775

Bankové spojenie: Štátna pokladnica

IBAN: SK95 8180 0000 0070 0069 4593

BIC/SWIFT: SPSRSKBA

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: <https://www.uvo.gov.sk/vyhladavanie/vyhladavanie-profilov/detail/9127>

Kontaktná osoba: Monika Szabóová

Telefón: +421 2 5831 1034

E-mail: monika.szaboová@ndsas.sk

Verejný obstarávateľ neuplatnil prípravné trhové konzultácie (ďalej len „**PTK**“) podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

### Predmet zákazky

* 1. Predmetom verejného obstarávania je zákazka podľa § 3 ods. 3Zákona na uskutočnenie stavebných prács predmetom podrobne vymedzeným v týchto súťažných podkladoch (ďalej len „**týchto SP**“ alebo „**SP**“).
	2. Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa super reverznej verejnej súťaže uvedené v Oznámení o vyhlásení verejného obstarávania (ďalej len „**Oznámenie**“ alebo „**Oznámenie o vyhlásení**“) v týchto súťažných podkladoch a v iných dokumentoch poskytnutých verejným obstarávateľom v lehote na predkladanie ponúk.
	3. Ponuka predložená uchádzačom musí byť vypracovaná v súlade s Oznámením o vyhlásení, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk a nesmie obsahovať žiadne výhrady týkajúce sa podmienok tohto verejného obstarávania stanovených verejným obstarávateľom.
	4. Ponuka, ktorá obsahuje akékoľvek obmedzenia alebo výhrady voči podmienkam uvedeným
	v Oznámení o vyhlásení, v týchto súťažných podkladoch a v iných dokumentoch poskytnutých verejným obstarávateľom a ponuka, ktorá obsahuje také skutočnosti, ktoré sú v rozpore so všeobecne záväznými právnymi predpismi, sa považuje za neplatnú.
	5. Súťažné podklady sú bezodplatne k dispozícii na webovom sídle [https://www.uvo.gov.sk/vyhladavanie/vyhladavanie-profilov/detail/9127](https://www.uvo.gov.sk/vyhladavanie/vyhladavanie-profilov/detail/9127%20) prostredníctvom profilu verejného obstarávateľa a na elektronickej platforme verejného obstarávateľa <https://josephine.proebiz.com/sk/public-tenders/list> (ďalej len “**JOSEPHINE**“)
	6. Uchádzač vypracuje a predloží ponuku a všetky súvisiace dokumenty elektronicky (ak nie je uvedené inak) prostredníctvom systému JOSEPHINE, v súlade s Oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk.
	7. Názov predmetu zákazky

 **„Oprava diaľničného mosta ev.č. D1-337 Fričovce, ľavý most“**

* 1. Stručný opis predmetu zákazky

Predmetom zákazky je uskutočnenie stavebných prác za účelom opravy ľavého diaľničného mosta ev.č. D1-337 Fričovce v správe Strediska správy a údržby diaľnice Beharovce (ďalej len „**SSÚD**“), pričom stavebné práce budú vykonávané v rozsahu a v zmysle projektovej dokumentácie, súťažných podkladov a v kvalite požadovanej v zmysle technicko-kvalitatívnych podmienok (ďalej len „**TKP**“), noriem a predpisov platných v čase predkladania ponuky. TKP a technické podmienky (ďalej len „**TP**“) sú dostupné na stránke [www.ssc.sk](http://www.ssc.sk).

Predmet zákazky je podrobne vymedzený v časti B.1 Opis predmetu zákazky a Prílohe
č. 1 - Projektová dokumentácia k časti B.1, týchto SP.

2.9 Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

**Hlavný predmet:**

45221119-9 Stavebné práce na obnove mostov

**Doplňujúci predmet:**

45111000-8 Demolácie, úpravy staveniska a vyčisťovacie práce

45221110-6 Stavebné práce na mostoch

45223100-7 Montáž kovových konštrukcií

45223500-1 Konštrukcie zo železobetónu

45410000-4 Omietkárske práce.

* 1. Postup vo verejnom obstarávaní: verejná súťaž podľa § 66 ods. 7 písm. b) Zákona (super reverzná verejná súťaž).

2.10.1 Podľa určenej výšky predpokladanej hodnoty zákazky a v súlade s § 5 ods. 1 a 2 Zákona patrí podľa finančného limitu predmetná zákazka do kategórie podlimitných zákaziek. Z dôvodu dodržania postupov pri verejnom obstarávaní verejný obstarávateľ zadáva zákazku postupom verejnej súťaže s pravidlami pre nadlimitnú zákazku podľa § 66 ods. 7 písm. b) Zákona (podľa §5 ods.8. tzv. „dobrovoľný nadlimit“).

* 1. Predpokladaná hodnota zákazky: **2 853 122,83 eur** **bez dane z pridanej hodnoty (ďalej len „DPH“),** (dvamiliónyosemstopäťdesiattisícstodvadsaťdva eur a osemdesiattri centov).
	2. Verejný obstarávateľ si vyhradzuje právo neprijať takú ponuku uchádzača, ktorá presiahne predpokladanú hodnotu zákazky. V prípade, ak ponuky všetkých uchádzačov presiahnu predpokladanú hodnotu zákazky, verejný obstarávateľ uvedené identifikuje ako dôvod hodný osobitného zreteľa a môže postupovať v súlade s § 57 ods. 2 ZVO, a teda zrušiť dané verejné obstarávanie.

Predpokladaná hodnota zákazky bola určená v súlade s § 6 ods.1 ZVO.

### Rozdelenie predmetu zákazky

* 1. Predmet zákazky nie je rozdelený na časti.
	2. Odôvodnenie nerozdelenia predmetu zákazky:

Verejný obstarávateľ odôvodňuje nerozdelenie zákazky na časti tým, že pred vyhlásením postupu zadávania zákazky dôkladne zvážil a vzal do úvahy všetky skutočnosti, ktoré sa týkajú vhodnosti, resp. nevhodnosti rozdelenia predmetnej zákazky na časti. Pri realizácii opravy mosta jednotlivé technologické operácie na seba bezprostredne nadväzujú, preto je nutné, aby opravu realizoval jeden zhotoviteľ, ktorý bude spĺňať potrebné kvalitatívne a odborné požiadavky verejného obstarávateľa a ktorý po dodaní diela následne preberie záruku za zhotovené dielo ako celok. Nie je možné zákazku rozdeliť medzi viacerých zhotoviteľov, nakoľko ich koordinácia pri jednotlivých technológiách by bola značne problémová. Zároveň by bol problém určiť záručné podmienky celej stavby.

* 1. Uchádzač predloží ponuku na celý predmet zákazky.

### 4 Variantné riešenie

4.1 Uchádzačom sa neumožňuje predložiť variantné riešenie.

4.2 Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

**5 Miesto a termín plnenia predmetu zákazky**

5.1 Miestom plnenia predmetu zákazky:

 Diaľnica D1 v úseku Široké – Hendrichovce, okres Prešov v k. ú. Fričovce v km 381,5.

* 1. Predpokladaná dĺžka trvania plnenia:

**Termín plnenia predmetu obstarávania** t. j. vykonania diela na oprave ľavého mosta ev.č. D1-337 Fričovce je **140 dní (20 týždňov) odo dňa začatia realizácie prác**. **Lehota obmedzenia dopravy** je **119 dní (17 týždňov) od začatia realizácie prác s obmedzením dopravy**.

V rámci realizácie stavebných prác bude zhotoviteľ vykonávať stavebné práce, ktoré bude realizovať počas obmedzenia dopravy. Práce sa budú realizovať za uzávierky ľavého jazdného pásu diaľnice D1 v úseku mosta.

### Zdroj finančných prostriedkov

6.1 Predmet zákazky bude financovaný z vlastných zdrojov verejného obstarávateľa.

6.2 Verejný obstarávateľ neposkytuje zálohy ani preddavky na plnenie Zmluvy.

6.3 Splatnosť faktúr je do 30 (tridsať) kalendárnych dní odo dňa doporučeného doručenia faktúr bez nedostatkov verejnému obstarávateľovi.

### Typ zmluvy

* 1. Výsledok postupu verejného obstarávania: uzavretie **Zmluvy o dielo** (ďalej len „**Zmluva**“) uzavretá podľa § 536 a nasl. zákona 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
	2. Vymedzenie zmluvných podmienok plnenia predmetu zákazky tvorí časť B.3 Obchodné podmienky plnenia predmetu zákazky, B.1 Opis predmetu zákazky a B.2 Spôsob určenia ceny, ktoré sú neoddeliteľnou súčasťou týchto SP.

### Viazanosť ponuky

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom, t.j. 12 mesiacov od uplynutia lehoty na predkladanie ponúk.

## Časť II.

## Komunikácia a vysvetľovanie

### Komunikácia medzi verejným obstarávateľom a záujemcami/uchádzačmi

* 1. Komunikácia a výmena informácií (ďalej len „**komunikácia**“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch, resp. v súlade s ustanovením § 22 Zákona.
	2. Komunikácia a výmena informácií medzi verejným obstarávateľom
	a záujemcami/uchádzačmi bude prebiehať písomne prostredníctvom elektronických prostriedkov podľa ustanovení uvedených v § 20 ods. 1 a nasl. Zákona.
	3. Verejný obstarávateľ bude na komunikáciu so záujemcami/uchádzačmi používať elektronický prostriedok, ktorým je komunikačné rozhranie systému JOSEPHINE (ďalej aj „**JOSEPHINE**“). Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi.
	4. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	5. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia

- Google Chrome

- Microsoft Edge.

* 1. Pravidlá pre doručovanie - zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude vysvetľovanie SP a požiadaviek uvedených v Oznámení, prípadné doplnenie SP, predkladanie ponúk, vysvetľovanie predložených ponúk, vysvetľovanie predložených dokladov, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje Zákon. Pokiaľ sa v SP vyskytujú požiadavky na predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky alebo akákoľvek iná komunikácia medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v SP takúto skutočnosť zreteľne uvedie. Táto komunikácia sa týka aj prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou (treťou osobou sa rozumie subjekt odlišný od záujemcu/uchádzača) v súvislosti s týmto verejným obstarávaním bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.
	3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca/uchádzač, tak po prihlásení do systému JOSEPHINE môže k predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom/uchádzačom, ktorí si vyhľadali obstarávanie prostredníctvom webovej stránky verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). **Záujemcovia/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.**
	6. Verejný obstarávateľ umožňuje neobmedzený a priamy prístup elektronickými prostriedkami k SP a k prípadným všetkým doplňujúcim podkladom. SP a prípadné vysvetlenie alebo doplnenie SP alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v systéme JOSEPHINE pričom priamy odkaz na dokumenty alebo informácie podľa prvej časti tejto vety verejný obstarávateľ sprístupní na profile verejného obstarávateľa <https://www.uvo.gov.sk/vyhladavanie/vyhladavanie-profilov/detail/9127>
	(ďalej len „**profil**“) a zároveň v systéme JOSEPHINE.

### Vysvetlenie informácií

* 1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
	2. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE „**dostatočne vopred**“.
	3. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi, najneskôr však 6 (šesť) dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni.
	4. Verejný obstarávateľ primerane predĺži lehotu na predkladanie ponúk

- ak vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti nie je poskytnuté v lehotách podľa tohto Zákona aj napriek tomu, že bolo vyžiadané dostatočne vopred,

- ak v dokumentoch potrebných na vypracovanie ponuky, návrhu alebo na preukázanie splnenia podmienok účasti vykoná podstatnú zmenu.

* 1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk, lehotu na predloženie žiadostí o účasti alebo lehotu na predkladanie návrhov.
	2. Na účely ZVO sa do lehoty určenej podľa dní nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

### Obhliadka miesta plnenia predmetu zákazky

11.1 Verejný obstarávateľ odporúča všetkým záujemcom vykonať obhliadku miesta uskutočnenia predmetu zákazky z dôvodu získania všetkých údajov, ktoré môžu byť potrebné pre prípravu ponuky a podpísanie zmluvy o dielo na predmetnú zákazku.

Miesto predmetu zákazky je uvedené v bode 5 časti A.1 Pokyny pre záujemcov/uchádzačov a v časti B.1 Opis predmetu zákazky týchto SP.

Z dôvodu bezpečnosti a dodržania interných predpisov verejného obstarávateľa každý záujemca, ktorý sa chce zúčastniť obhliadky, je povinný oznámiť verejnému obstarávateľovi prostredníctvom systému JOSEPHINE najneskôr do 15.07.2025 do 00:00 hod. kontaktné údaje o účastníkoch obhliadky: **meno, priezvisko, mobilný telefón** a **e-mail.**

11.2 Podrobnejšie inštrukcie k obhliadke, ako aj termín a miesto stretnutia bude všetkým záujemcom, ktorí potvrdia svoj záujem o obhliadku doručený prostredníctvom systému JOSEPHINE.

11.3 Z obhliadky bude vyhotovený zápis, ktorý bude súčasťou dokumentácie z verejného obstarávania. Predmetom obhliadky je oboznámenie sa s predmetom zákazky, a teda verejný obstarávateľ v súlade s princípom transparentnosti nebude poskytovať dodatočné informácie týkajúce sa predmetu zákazky. Na obhliadke (tzn. počas obhliadky) nie je prípustné klásť otázky, ktorých predmetom by malo byť vysvetlenie súťažných podkladov alebo Oznámenia o vyhlásení verejného obstarávania. Záujemca je následne až po vykonaní obhliadky oprávnený predložiť žiadosť o vysvetlenie v zmysle bodu 10 časti A.1 Pokyny pre záujemcov/uchádzačov týchto súťažných podkladov.

## Časť III.

## Príprava ponuky

### Forma a spôsob predkladania ponuky

* 1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v SP. Ponuka musí byť vyhotovená elektronicky v zmysle § 49 ods. 1 písm. a) Zákona a vložená do systému JOSEPHINE umiestnenom na webovej adrese <https://josephine.proebiz.com/> za podmienok:
		1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>;
		2. V predloženej ponuke prostredníctvom systému JOSEPHINE musia byť pripojené požadované doklady (odporúčaný je formát „PDF“) tak, ako je uvedené v týchto SP;
		3. Ak ponuka obsahuje dôverné informácie, uchádzač ich viditeľne označí. Uchádzačom navrhovaná cena za plnenie požadovaného predmetu zákazky bude uvedená v ponuke uchádzača spôsobom uvedeným v časti B.2 Spôsob určenia ceny týchto SP;
		4. Verejný obstarávateľ je povinný zachovávať mlčanlivosť o informáciách označených ako dôverné podľa § 22 ZVO, ktoré mu uchádzač poskytol. Týmto ustanovením nie sú dotknuté povinnosti verejného obstarávateľa vyplývajúce zo Zákona;
		5. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	2. Dokumenty tvoriace ponuku, môže uchádzač predložiť ako originály alebo kópie dokladov
	v elektronickej podobe s kvalifikovaným elektronickým podpisom alebo ako zaručene konvertované listiny v zmysle ustanovenia § 35 zákona č. 305/2013 Z.z. a nasl. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e- Governmente) v znení neskorších predpisov alebo len ako skeny originálov alebo úradne osvedčených fotokópií týchto dokumentov. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Pri predkladaní bankovej záruky a poistenia záruky uchádzač postupuje podľa bodov 15.4.2 a 15.4.3 časti A.1 Pokyny pre záujemcov/uchádzačov týchto SP.
	3. Znenie obchodných podmienok, ktoré sú súčasťou týchto SP v časti B.3 Obchodné podmienky plnenia predmetu zákazky nemožno meniť, ani uvádzať výhrady, ktoré by odporovali týmto súťažným podkladom.

### Jazyk ponuky

13.1 Ponuky a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky alebo v českom jazyku. Ak je doklad alebo dokument vyhotovený v inom jazyku, predkladá sa spolu s jeho úradným prekladom do štátneho jazyka Slovenskej republiky; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka Slovenskej republiky. Dané znenie platí aj v prípade ak ponuku predkladá uchádzač so sídlom mimo územia Slovenskej republiky.

### Mena a ceny uvádzané v ponuke

* 1. Uchádzačom navrhovaná zmluvná cena za plnenie požadovaného predmetu zákazky, uvedená v ponuke uchádzača, bude vyjadrená v eurách bez DPH (€ alebo EUR).
	2. Cena za plnenie predmetu zákazky musí byť stanovená podľa zákona Národnej rady Slovenskej republiky č.18/1996 Z. z. o cenách v znení neskorších predpisov (ďalej len „**Zákon o cenách**“), vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
	3. Ak je uchádzač platiteľom DPH, navrhovanú zmluvnú cenu uvedie v zložení:

14.3.1 navrhovaná zmluvná cena bez DPH;

14.3.2 sadzba DPH a výška DPH;

14.3.3 navrhovaná zmluvná cena vrátane DPH.

14.4 Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť či je, alebo nie je platiteľom DPH, upozorní v ponuke v príslušnom Návrhu na plnenie kritéria (Príloha č. 1 k časti A.2 Kritériá na hodnotenie ponúk a pravidlá ich uplatnenia týchto SP) a v záhlaví Zmluvy o dielo pri označení IČ DPH, časť B.3 týchto SP.

14.5 V prípade, ak je uchádzač v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov.

### 15 Zábezpeka

15.1 Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky.

15.2 Zábezpeka je stanovená vo výške **30 000,00 EUR** (slovom: tridsaťtisíc EUR)

15.3 **Spôsoby zloženia zábezpeky**:

15.3.1 zložením finančných prostriedkov na bankový účet verejného obstarávateľa v banke alebo v pobočke zahraničnej banky (ďalej len „**banka**“), alebo

15.3.2 poskytnutím bankovej záruky za uchádzača, alebo

15.3.3 poskytnutím poistenia záruky za uchádzača.

Spôsob zloženia zábezpeky si vyberie uchádzač podľa nižšie uvedených podmienok zloženia.

* 1. **Podmienky zloženia zábezpeky:**

15.4.1 Zloženie finančných prostriedkov na bankový účet verejného obstarávateľa

15.4.1.1 Finančné prostriedky vo výške podľa bodu 15.2 časti A1 Pokyny pre záujemcov/uchádzačov týchto SP musia byť zložené na účet verejného obstarávateľa určený pre zábezpeky vedený v Štátnej pokladnici, číslo účtu:

**IBAN: SK13 8180 0000 0070 0069 4614**

**SWIFT (BIC) kód: SPSRSKBA
Variabilný symbol: 172510302**

15.4.1.2   Finančné prostriedky musia byť pripísané na účet verejného obstarávateľa najneskôr do uplynutia lehoty na predkladanie ponúk podľa bodu 20.1 časti A.1 Pokyny pre záujemcov/uchádzačov týchto SP. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk podľa bodu 8 časti A.1 Pokyny pre záujemcov/uchádzačov týchto SP.

15.4.1.3 Ak finančné prostriedky nebudú zložené na účte verejného obstarávateľa podľa bodov 15.4.1.1 a  15.4.1.2, bude ponuka uchádzača z verejnej súťaže vylúčená. Verejný obstarávateľ odporúča, aby uchádzač doložil k svojej ponuke výpis z bankového účtu o vklade požadovanej čiastky na daný účet verejného obstarávateľa.

15.4.2 Poskytnutie bankovej záruky za uchádzača

15.4.2.1 V prípade, že uchádzač použije možnosť poskytnutia bankovej záruky podľa bodu 15.3.2 časti A.1 Pokyny pre záujemcov/uchádzačov týchto SP je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky.

Banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou.

15.4.2.1.1 Originál bankovej záruky vystavený bankou musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa:

**Národná diaľničná spoločnosť, a.s.**

**Dúbravská cesta 14**

**841 04 Bratislava.**

**Kontaktné miesto: prízemie - podateľňa v čase:**

**pondelok až piatok 8:00 –15:00 hod.**

15.4.2.1.2 Obálku s originálom bankovej záruky uchádzač označí

**„Verejná súťaž – neotvárať“** a doplní heslom: **„Banková záruka – Oprava diaľničného mosta ev.č. D1-337 Fričovce, ľavý most“**

15.4.2.2 Ak záručná listina nebude súčasťou ponuky podľa bodu 15.4.2.1, bude ponuka uchádzača z  verejnej súťaže vylúčená.

15.4.2.3 V záručnej listine musí banka písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.2.4 Verejný obstarávateľ akceptuje predloženie bankovej záruky v podobe elektronického dokumentu, ktorý bude podpísaný kvalifikovaným elektronickým podpisom banky, resp. osobou/osobami oprávnenou/-ými za banku takýto dokument podpisovať. Pri elektronickom dokumente, ktorý bude podpísaný kvalifikovaným elektronickým podpisom sa originál bankovej záruky/poistenia záruky nedoručuje do podateľne.

15.4.3 Poskytnutie poistenia záruky za uchádzača

15.4.3.1 V prípade, že uchádzač použije možnosť poskytnutia poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) poistenia záruky.

 Poistenie záruky za uchádzača môže byť poskytnuté poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „**poisťovňa**“).

15.4.3.1.1 Originál poistenia záruky musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa podľa bodu 15.4.2.1.1.

15.4.3.1.2 Obálku s originálom poistenia záruky uchádzač označí **„Verejná súťaž – neotvárať“** a doplní heslom: „**Poistenie záruky – Oprava diaľničného mosta ev.č. D1-337 Fričovce, ľavý most“.**

15.4.3.2 Ak poistná listina nebude súčasťou ponuky podľa bodu 15.4.3.1, bude ponuka uchádzača z verejnej súťaže vylúčená.

15.4.3.3 V poistnej listine musí poisťovateľ písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.3.4 Verejný obstarávateľ akceptuje predloženie poistenia záruky v podobe elektronického dokumentu, ktorý bude podpísaný kvalifikovaným elektronickým podpisom poisťovateľa, resp. osobou/osobami oprávnenou/-ými za poisťovateľa takýto dokument podpisovať. Pri elektronickom dokumente, ktorý bude podpísaný kvalifikovaným elektronickým podpisom sa originál bankovej záruky/poistenia záruky nedoručuje do podateľne.

15.5 **Podmienky uvoľnenia alebo vrátenia zábezpeky:**

15.5.1 Verejný obstarávateľ uvoľní alebo vráti uchádzačovi zábezpeku do 7 (siedmich) dní odo dňa:

15.5.1.1 uplynutia lehoty viazanosti ponúk;

15.5.1.2 márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo

15.5.1.3 uzavretia Zmluvy s úspešným uchádzačom.

15.6 Zábezpeka prepadne v prospech verejného obstarávateľa, ak **uchádzač v lehote viazanosti ponúk** **odstúpi od svojej ponuky** alebo ak neposkytne súčinnosť alebo odmietne uzavrieť Zmluvu podľa § 56 ods. 5 až 10 Zákona.

15.7 Odstúpenie od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

### 16 Obsah ponuky

**Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) Zákona a vložená do elektronického prostriedku JOSEPHINE umiestnenom na webovej adrese** [**https://josephine.proebiz.com/**](https://josephine.proebiz.com/)a musí obsahovať doklady v nasledovnom poradí:

* 1. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP.
	2. **Obsah ponuky** (index – položkový zoznam).
	3. Vyplnený formulár **„Všeobecné informácie o uchádzačovi“** (Príloha č. 1 k časti A.1 Pokyny pre uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
	4. **Dokumenty/doklady preukazujúce splnenie požiadaviek na predmet zákazky** uvedené v časti B.1 Opis predmetu zákazky, bod 7. Ostatné požiadavky na predmet zákazky.
	5. **Návrh Zmluvy** s vyplnenými cenami a ďalšími údajmi **bez príloh** k Zmluve (časť B.3 týchto SP).

Návrh Zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. V prípade podpisu návrhu Zmluvy iným zástupcom, ako je štatutárny zástupca uchádzača, je uchádzač povinný predložiť plnú moc, z ktorej vyplýva oprávnenie na podpis ponuky, vrátane návrhu Zmluvy, ktoré uchádzač udelil príslušnému zástupcovi.

\* Príloha č. 10 k Zmluve - Zoznam a kontaktné údaje osôb konajúcich za objednávateľa vo veciach technických a Technický dozor Objednávateľa nie je súčasťou súťažných podkladov, bude prílohou Zmluvy uzatvorenej s úspešným uchádzačom v rámci procesu súčinnosti.

* 1. V prípade, ak ponuku predkladá skupina dodávateľov, návrh Zmluvy musí byť podpísaný všetkými členmi skupiny alebo osobou/osobami oprávnenými konať v danej veci za každého člena skupiny spolu s uvedením členov, za ktorých koná. Zároveň v súlade s bodom 18.3.1 časti A.1 Pokyny pre záujemcov/uchádzačov týchto SP, v ponuke skupiny dodávateľov musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Zmluvy vytvorí niektorú z právnych foriem uvedených v bode 18.4 časti A.1 Pokyny pre záujemcov/uchádzačov týchto SP, pričom sa odporúča, aby obsahom jej ponuky bola aspoň **zmluva o budúcej zmluve** o vytvorení príslušnej právnej formy alebo **Čestné vyhlásenie skupiny dodávateľov** podľa **Prílohy č. 3** k časti A.1 týchto SP. (ak sa uplatňuje, musí byť súčasť ponuky)
	2. V prípade skupiny dodávateľov **vystavenú plnú moc pre jedného z členov skupiny**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny podľa **Prílohy č. 4 - Plná moc pre jedného z členov skupiny dodávateľov, konajúcu za skupinu dodávateľov** k časti A.1 týchto SP (ak sa uplatňuje musí byť súčasť ponuky).
	3. Vyhlásenia / Dokumenty ktoré tvoria **Prílohu č. 5, Prílohu č. 6, Prílohu č. 7 a Prílohu č. 8** časti A.1 týchto SP – **Čestné vyhlásenie podľa článku 5k, Vyhlásenie uchádzača, Zoznam dôverných informácií a Čestné vyhlásenie uchádzača podľa § 32 ods. 7 zákona o verejnom obstarávaní**. (povinné predložiť v ponuke)
	4. Vyplnenú **Prílohu č. 1** - **Návrh na plnenie kritéria** k časti A.2 Kritériá na hodnotenie ponúk a pravidlá ich uplatnenia týchto SP - v elektronickej forme so zabudovanou matematikou vo formáte Microsoft Excel ٭.xls/\*.xlsx, zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
	5. Vyplnenú **Prílohu č. 1 – Ocenený výkaz výmer** k časti B.2 Spôsob určenia ceny týchto SP - v elektronickej forme so zabudovanou matematikou vo formáte Microsoft Excel ٭.xls/\*.xlsx, zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
	6. **Doklad o zložení zábezpeky** podľa bodu 15 časti A.1 Pokyny pre záujemcov/uchádzačov týchto SP. V prípade, že uchádzač použije možnosť poskytnutia bankovej záruky podľa bodu 15.3.2 alebo poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky alebo poistenia záruky alebo elektronický dokument, podľa bodov 15.4.2.4 a 15.4.3.4. Originál bankovej záruky vystavený bankou alebo poistenia záruky musí uchádzač doručiť verejnému obstarávateľovi v lehote na predkladanie ponúk podľa bodu 15.4.2.1.1 alebo podľa bodu 15.4.3.1.1 časti A.1 Pokyny pre záujemcov/uchádzačov týchto SP (pri elektronickom dokumente, ktorý bude podpísaný kvalifikovaným elektronickým podpisom sa originál bankovej/poistenia záruky nedoručuje do podateľne).
	7. **Doklady preukazujúce splnenie podmienok účasti** týkajúce sa osobného postavenia, finančného a ekonomického postavenia a technickej spôsobilosti alebo odbornej spôsobilosti, uvedených v Oznámení a  v časti A.3 Podmienky účasti týchto SP prostredníctvom ktorých záujemca preukazuje splnenie podmienok účasti vo verejnom obstarávaní. **Hopodársky subjekt/záujemca/uchádzač môže podľa § 39** zákona doklady na preukázanie podmienok účasti predbežne nahradiť:

Jednotným európskym dokumentom (ďalej len „**JED**“) podľa § 39 zákona, spĺňajúcim náležitosti podľa § 39 ods. 2 zákona

* + 1. JED tvorí Prílohu č. 2 k časti A.1 Pokyny pre záujemcov/uchádzačov týchto SP. Hopodársky subjekt/záujemca/uchádzač vyplní časti I. až III. JED-u, zároveň mu je umožnené **vyplniť len oddiel α (alpha): GLOBÁLNY ÚDAJ PRE VŠETKY PODMIENKY ÚČASTI časti IV. JED-u** bez toho, aby musel vyplniť iné oddiely časti IV. JED-u.
		2. Ak uchádzač alebo záujemca preukazuje finančné a ekonomické postavenie, technickú spôsobilosť alebo odbornú spôsobilosť **prostredníctvom inej osoby**, uchádzač/záujemca je povinný predložiť JED aj pre túto/tieto/osoby obsahujúce informácie podľa § 39 ods. 2 zákona.
		3. V prípade, **ak uchádzača** tvorí **skupina dodávateľov** zúčastnená vo verejnom obstarávaní, ktorá predkladá ponuku, uchádzač/záujemca **vyplní a predloží samostatný JED s požadovanými informáciami za každého člena skupiny dodávateľov.**
		4. Ak záujemca/uchádzač využíva na plnenie zákazky subdodávateľa, ktorého technické a odborné kapacity nevyužíva na preukázanie splnenia podmienok účasti, uchádzač je povinný predložiť JED za každého takého subdodávateľa.
		5. Ak sú požadované doklady pre verejného obstarávateľa priamo a bezodplatne prístupné v elektronických databázach, uzáujemca/uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
		6. Ak uchádzač/záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača/záujemcu písomne požiadať o preloženie dokladu/dokladov nahradeným JED-om. Ucádzač/záujemca doručí doklady do piatich (5) pracovných dní odo dňa doručenia žiadosti, ak verejný obstarávateľ neurčil dlhšiu lehotu.

### 17 Náklady na prípravu ponuky

17.1 Všetky náklady a výdavky spojené s prípravou a predložením ponuky znáša záujemca/uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

17.2 Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

## Časť IV.

## Predkladanie ponuky

### 18 Predloženie ponuky

18.1 Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com> podľa bodu 12 časti A.1 týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu** najmä s ohľadom na veľkosť ukladaných dát.

* 1. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky bude hľadieť ako na ponuky, ktoré boli predložené po lehote na predkladanie ponúk.
	2. Ak sa tejto zákazky zúčastní skupina dodávateľov:
		1. v jej ponuke **musí byť uvedený záväzok**, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Zmluvy **vytvorí niektorú z právnych foriem uvedených v  bode 18.4 časti A.1 Pokyny pre záujemcov/uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy alebo predloženie Čestného vyhlásenia skupiny dodávateľov** podľa **Prílohy č. 3** časti A.1 týchto SP**;**
		2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
	3. Za účelom riadneho plnenia Zmluvy skupina dodávateľov vytvorí v prípade prijatia jej ponuky určitú právnu formu, napríklad zoskupenie bez právnej subjektivity (napr. združenie bez právnej subjektivity podľa § 829 Občianskeho zákonníka) alebo niektorú z obchodných spoločností podľa § 56 ods.1 Obchodného zákonníka.
	4. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Zmluvy bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď.
	5. V prípade zoskupenia bez právnej subjektivity zmluva o vytvorení tohto zoskupenia musí obsahovať:
		1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s predložením ponuky pričom táto plná moc musí byť neoddeliteľnou súčasťou tejto Zmluvy;
		2. percentuálny podiel na zákazke, ktorý uskutočnia jednotliví účastníci zoskupenia, a uvedenie druhu podielu podľa konkrétnej činnosti;
		3. prehlásenie, že **účastníci zoskupenia ručia spoločne a nerozdielne za záväzky voči verejnému obstarávateľovi vzniknuté v súvislosti s plnením** **Zmluvy**.

### 19 Registrácia a autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
3. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

### Lehota na predkladanie ponuky

* 1. Lehota na predkladanie ponuky je uvedená v Oznámení.
	2. Ponuka uchádzača predložená po uplynutí lehoty na predkladanie ponúk sa nesprístupní.

### 21 Doplnenie, zmena a odvolanie ponuky

1. 1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	2. Uchádzači sú svojou ponukou viazaní do uplynutia lehoty oznámenej verejným obstarávateľom.

## Časť V.

## Otváranie a vyhodnotenie ponúk

### 22 Otváranie ponúk (on-line sprístupnenie)

* 1. **Dátum a hodina otvárania ponúk** sú uvedené v Oznámení, v bode Informácie o predkladaní ponúk alebo žiadostí o účasť, Lehota I, Lehota na predkladanie ponúk.
	2. Otváranie ponúk vykoná komisia elektronicky v súlade s § 52 ods. 1 a ods. 2 ZVO.
	3. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pričom umožnením účasti na otváraní ponúk sa rozumie ich sprístupnenie prostredníctvom príslušnej funkcionality v systéme JOSEPHINE všetkým uchádzačom, ktorí predložili ponuku spôsobom podľa bodu 18 týchto SP.
	4. Verejný obstarávateľ najneskôr do 5 (piatich) pracovných dní odo dňa otvárania ponúk pošle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje podľa § 52 ods. 2 Zákona.

### 23 Preskúmanie ponúk

* 1. Verejný obstarávateľ zriadi, v súlade s § 51 Zákona, za účelom preskúmania a vyhodnotenia ponúk najmenej trojčlennú komisiu, ktorá začne svoju činnosť otváraním ponúk.
	2. Preskúmanie a vyhodnocovanie ponúk komisiou je neverejné.
	3. Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.
	4. Do procesu vyhodnocovania ponúk budú zaradené tie ponuky, ktoré:
1. boli doručené elektronicky prostredníctvom systému JOSEPHINE v lehote predkladania ponúk,
2. obsahujú náležitosti uvedené v bode 16 časti A.1 Pokyny pre záujemcov/uchádzačov týchto SP,
3. zodpovedajú požiadavkám a podmienkam uvedeným v Oznámení a v týchto SP.
	1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.
	2. Ponuka uchádzača, ktorá nebude spĺňať stanovené požiadavky bude z verejného obstarávania vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.

### Dôvernosť procesu verejného obstarávania

24.1 Členovia komisie, ktorí vyhodnocujú ponuky sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.

24.2 Verejný obstarávateľ je povinný zachovávať mlčanlivosť o informáciách označených ako dôverné, ktoré mu uchádzač alebo záujemca poskytol, ak to nie je vylúčené zákonnými povinnosťami verejného obstarávateľa; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona a ani ustanovenia, ukladajúce prevádzkovateľovi elektronického prostriedku, prostredníctvom ktorého sa verejné obstarávanie realizuje, sprístupniť dokumenty a informácie týkajúce sa verejného obstarávania a tiež povinnosti zverejňovania zmlúv podľa osobitného predpisu.

###  Vyhodnocovanie ponúk

25.1 Komisia vyhodnotí predložené ponuky podľa § 53 Zákona s použitím ustanovenia § 66 ods. 7 písm. b) Zákona.

* 1. Komisia vyhodnotí predložené ponuky podľa návrhu na plnenie kritérií určenom v Oznámení o vyhlásení verejného obstarávania, v týchto SP a iných dokumentoch poskytnutých verejným obstarávateľom a na základe pravidiel ich uplatnenia. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa podľa ustanovenia § 66 ods. 7 písm. b) Zákona uskutoční po vyhodnotení ponúk na základe kritérií na vyhodnotenie ponúk (tzv. „super“ reverzná súťaž) u uchádzača, ktorý sa umiestnil ako prvý v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
	2. Komisia vyhodnotí ponuku uchádzača, ktorý sa umiestnil ako prvý v poradí na základe kritérií na vyhodnotenie ponúk z hľadiska splnenia požiadaviek verejného obstarávateľa na predmet zákazky a splnenia podmienok účasti a vylúči ponuku, ktorá nespĺňa požiadavky na predmet zákazky a podmienky účasti uvedené v Oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom. Ak dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
	3. Ak uchádzač predloží mimoriadne nízku ponuku, komisia bude postupovať v súlade s § 53 ods. 2 a ods. 4 Zákona.
	4. Ak sa pri určitej zákazke javí ponuka ako mimoriadne nízka vo vzťahu k tovaru, stavebným prácam alebo službe, komisia písomne požiada uchádzača o vysvetlenie týkajúce sa tej časti ponuky, ktorá je pre jej cenu podstatná.

### Vyhodnotenie splnenia podmienok účasti uchádzačov

* 1.
	2. Komisia bude pri vyhodnotení splnenia podmienok účasti postupovať v súlade s § 39, § 40 a § 152 ZVO.
	3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 ZVO.
	4. Komisia vyhodnotí splnenie podmienok účasti uchádzačov podľa § 40 s použitím ustanovenia § 66 ods. 7 písm. b) Zákona: „ ... vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 Zákona verejný obstarávateľ vyhodnotí splnenie požiadaviek na predmet zákazky u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
	5. Verejný obstarávateľ môže obmedziť záujemcovi, uchádzačovi alebo skupine dodávateľov účasť vo verejnom obstarávaní, najmä ich vylúčiť alebo vylúčiť ich ponuku ak má tento záujemca, uchádzač alebo člen skupiny dodávateľov sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.
	6. Verejný obstarávateľ vylúči kedykoľvek z verejného obstarávania uchádzača v prípadoch podľa § 40 ods. 6 a ods. 7 Zákona, Verejný obstarávateľ môže vylúčiť kedykoľvek počas verejného obstarávania uchádzača v prípadoch podľa § 40 ods. 8 Zákona.
	7. Verejný obstarávateľ dáva hospodárskym subjektom na vedomie, že bude postupovať podľa čl. 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2025/395 z 24. februára 2025, ktorým sa zakazuje zadávanie verejných zákaziek nasledujúcim osobám, subjektom alebo orgánom alebo pokračovanie v ich plnení s nasledujúcimi osobami, subjektmi a orgánmi:

a) ruský štátny príslušník, fyzická osoba s pobytom v Rusku alebo právnická osoba, subjekt alebo orgán usadený v Rusku;

b) právnická osoba, subjekt alebo orgán, ktoré z viac ako 50 % priamo alebo nepriamo vlastní subjekt uvedený v písmene a) tohto odseku, alebo

c) právnická alebo fyzická osoba, subjekt alebo orgán, ktoré konajú v mene alebo na základe pokynov fyzickej alebo právnickej osoby, subjektu alebo orgánu uvedených v písmene a) alebo b) tohto odseku, vrátane subdodávateľov, dodávateľov alebo subjektov, ktorých kapacity sa využívajú v zmysle smerníc o verejnom obstarávaní, ak na nich pripadá viac ako 10 % hodnoty zákazky.

### Oprava chýb

* 1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada uchádzača prostriedkami elektronickej platformy JOSEPHINE o vysvetlenie ponuky, a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv ani na iné kritérium na vyhodnotenie ponúk.
	2. Zrejmé matematické chyby zistené pri vyhodnocovaní ponúk, budú opravené v prípade:
		1. rozdielu medzi sumou uvedenou číslom a sumou uvedenou slovom; platiť bude suma uvedená správne;
		2. rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva;
		3. preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny;
		4. nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.
	3. **O** **každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie súhlasu s vykonanou opravou** **prostredníctvo systému JOSEPHINE.**
	4. Je potrebné, aby komisia v rámci inštitútu vysvetlenia ponuky v súlade s § 53 ods. 1 zákona zistila, či sa v konkrétnom prípade jedná o zrejmú chybu v písaní a počítaní a či je takúto chybu možné (po predložení jednoduchého vysvetlenia zo strany uchádzača) prostým spôsobom odstrániť. Pokiaľ komisia dospeje k záveru, že nejde o chybu v písaní a počítaní, pre určenie ďalšieho postupu z kontextu celej ponuky komisia (po predložení jednoduchého vysvetlenia zo strany uchádzača) môže relevantne vyhodnotiť, že v tomto prípade ide o nejasnosť/ nezrovnalosť iného charakteru, a aplikuje závery z Výkladového stanoviska Úradu pre verejné obstarávanie č. 1/2021 k vyhodnoteniu ponuky obsahujúcej viac návrhov na plnenie toho istého kritéria. Nezrovnalosti tohto charakteru je vo všeobecnosti možné odstrániť bez toho, aby sa to považovalo za (nedovolenú) zmenu ponuky (t. j. situáciu, v ktorej by nešlo len o objasňovanie skutočností uvedených v ponuke ale o faktické predloženie novej ponuky).

## Časť VI.

## Prijatie ponuky

### Informácie o výsledku vyhodnotenia ponúk

* 1. Verejný obstarávateľ po vyhodnotení ponúk, po skončení posupu podľa § 55 ods. 1 a po odoslaní všetkých oznámení o vylúčení uchádzača, bezodkladne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile verejného obstarávateľa a v systéme JOSEPHINE. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom Úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. V informácii o výsledku vyhodnotenia ponúk uvedie najmä identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk, výsledok vyhodnotenia splnenia podmienok účasti u úspešného uchádzača a lehotu, v ktorej môže byť doručená námietka.

###  Uzavretie Zmluvy

* 1. Uzavretá Zmluva nesmie byť v rozpore s týmito SP a s ponukou predloženou úspešným uchádzačom alebo uchádzačmi.
	2. Verejný obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora[[1]](#footnote-1) a nie je zapísaný v registri partnerov verejného sektora[[2]](#footnote-2).
	3. Verejný obstarávateľ nesmie uzavrieť Zmluvu s uchádzačom, ktorého subdodávateľ
	a subdodávateľ podľa osobitného predpisu[1](http://www.zakonypreludi.sk/zz/2015-343/znenie-20170201#f4439932),  majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora[2](http://www.zakonypreludi.sk/zz/2015-343/znenie-20170201#f4439933).
	4. Verejný obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932), a ktorého konečným užívateľom výhod zapísaným v registri partnerov verejného sektora je:
		+ 1. prezident Slovenskej republiky,
			2. člen vlády,
			3. vedúci ústredného orgánu štátnej správy, ktorý nie je členom vlády,
			4. vedúci orgánu štátnej správy s celoslovenskou pôsobnosťou,
			5. sudca Ústavného súdu Slovenskej republiky alebo sudca,
			6. generálny prokurátor Slovenskej republiky alebo prokurátor,
			7. verejný ochranca práv,
			8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
			9. štátny tajomník,
			10. generálny tajomník služobného úradu
			11. prednosta okresného úradu,
			12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
			13. predseda vyššieho územného celku.
	5. Verejný obstarávateľ nesmie uzavrieť Zmluvu s uchádzačom, ktorého subdodávateľ a subdodávateľ podľa osobitného predpisu[1](http://www.zakonypreludi.sk/zz/2015-343/znenie-20170201#f4439932) , majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932), majú v registri partnerov verejného sektora zapísaného konečného užívateľa výhod, ktorým je osoba podľa bodu 29.4.
	6. Zmluva s úspešným uchádzačom, ktorého ponuka bola prijatá, bude uzavretá najskôr 11. (jedenásty) deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
	7. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Zmluvy tak, aby mohla byť uzavretá do 10 (desiatich) pracovných dní odo dňa uplynutia lehoty podľa § 56 ods. 2 až 4 Zákona, ak boli na jej uzavretie písomne vyzvaní prostredníctvom komunikačného rozhrania  systému JOSEPHINE. Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**register partnerov verejného sektora**“) alebo ich subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Zmluvy mať v registri partnerov verejného sektora zapísaných konečných užívateľov výhod.
	8. Ak úspešný uchádzač alebo uchádzači odmietnu uzavrieť Zmluvu alebo nie sú splnené povinnosti podľa bodu 29.2 časti A.1 Pokyny pre záujemcov/uchádzačov týchto SP, verejný obstarávateľ môže uzavrieť Zmluvu s uchádzačom alebo uchádzačmi, ktorí sa umiestnili na nasledujúcom mieste v poradí.
	9. Uchádzač alebo uchádzači, ktorí sa umiestnili na nasledujúcom mieste v poradí, sú povinní splniť povinnosť podľa bodu 29.2 časti A.1 Pokyny pre záujemcov/uchádzačov týchto SP a poskytnúť verejnému obstarávateľovi riadnu súčinnosť, potrebnú na uzavretie Zmluvy tak, aby mohla byť uzavretá do 10 (desiatich) pracovných dní odo dňa, keď boli na jej uzavretie písomne vyzvaní prostredníctvom komunikačného rozhrania  systému JOSEPHINE.
	10. Verejný obstarávateľ môže v Oznámení určiť, že lehota uvedená v bodoch 29.7 a 29.9 je dlhšia ako 10 pracovných dní.
	11. **Povinnosť byť zapísaný v registri partnerov verejného sektora sa nevzťahuje** na toho, komu majú byť **jednorazovo poskytnuté finančné prostriedky neprevyšujúce sumu 100 000 eur** alebo na toho, komu majú byť poskytnuté viaceré čiastkové alebo opakujúce sa plnenia, ktorých hodnota **v úhrne neprevyšuje sumu 250 000 eur,** to neplatí, ak výšku štátnej pomoci alebo investičnej pomoci nemožno v čase zápisu do registra partnerov verejného sektora určiť.
	12. **Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti podpísanú Zmluvu vrátane všetkých jej príloh.** Pri predkladaní Zmluvy v listinnej podobe je uchádzač povinný predložiť 5 (päť) rovnopisov Zmluvy. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	13. Verejný obstarávateľ **vyžaduje, aby úspešný uchádzač v Zmluve najneskôr v čase jej uzavretia uviedol údaje o všetkých známych subdodávateľoch,** údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. (Príloha č. 5 Zoznam subdodávateľov a podiel subdodávok k Zmluve). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	14. **V prípade, že úspešným uchádzačom je skupina dodávateľov**, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti **predložiť relevantný doklad preukazujúci splnenie podmienky uvedenej v bode 18.5 tejto časti súťažných podkladov**. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	15. V prípade, že je úspešným uchádzačom skupina dodávateľov a Zmluva s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/osôb na podpis Zmluvy (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	16. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
	17. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t.j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

### Zrušenie verejného obstarávania

* 1. Verejný obstarávateľ zruší verejné obstarávanie alebo jeho časť, ak:
1. ani jeden uchádzač alebo záujemca nesplnil podmienky účasti vo verejnom obstarávaní
a uchádzač alebo záujemca neuplatnil námietky v lehote podľa Zákona;
2. nedostal ani jednu ponuku;
3. ani jedna z predložených ponúk nezodpovedá požiadavkám určeným podľa § 42 Zákona
a uchádzač nepodal námietky v lehote podľa Zákona;
4. jeho zrušenie nariadil Úrad.
	1. Verejný obstarávateľ môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto Zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
	2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení verejného obstarávania zákazky alebo jeho časti s uvedením dôvodu a oznámiť postup, ktorý použije pri zadávaní zákazky na pôvodný predmet zákazky.
	3. Verejný obstarávateľ v oznámení o výsledku verejného obstarávania uvedie, či zadávanie zákazky bude predmetom opätovného uverejnenia.

### Ochrana osobných údajov

31.1 Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údaov dotknutých osôb v súlade s Nariadením Európskeho parlamentu a Rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a s vybranými ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

31.2 Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z GDPR.

### Využitie subdodávateľov

32.1 Verejný obstarávateľ vyžaduje, aby úspešný uchádzač najneskôr v rámci poskytnutia riadnej súčinnosti, v súlade s § 41 ods. 3 zákona uviedol údaje o všetkých známych subdodávateľoch v rozsahu: obchodné meno/názov, sídlo/miesto podnikania, IČO, zápis do príslušného registra, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, predmet subdodávky a podiel subdodávok vyjadrený v % z navrhovanej ponukovej ceny podľa prílohy č. 1 Zoznam subdodávateľov a podiel subdodávok k časti B.3 týchto SP.

**Prílohy:**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 3 k časti A.1 - Čestné vyhlásenie skupiny dodávateľov (ak sa uplatňuje, povinné predložiť v ponuke)

Príloha č. 4 k časti A.1 - Plná moc pre jedného z členov skupiny dodávateľov konajúci za skupinu dodávateľov (ak sa uplatňuje, povinné predložiť v ponuke)

Príloha č. 5 k časti A.1 - Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení Nariadenia rady (EÚ) č. 2025/395 z 24. februára 2025 (povinné predložiť v ponuke)

Príloha č. 6 k časti A.1 - Vyhlásenie uchádzača (povinné predložiť v ponuke)

Príloha č. 7 k časti A.1 - Zoznam dôverných informácií (ak sa uplatňuje, povinné predložiť v ponuke)

Príloha č. 8 k časti A.1 - Čestné vyhlásenie uchádzača podľa § 32 ods. 7 zákona o verejnom obstarávaní (povinné predložiť k ponuke)

**A.2 KritériÁ na hodnotenie ponúk a PRAVIDLÁ ich uplatnenia**

1. **Určenie kritéria**
	1. Ponuky uchádzačov sa budú vyhodnocovať v súlade s § 44 ods. 3 písm. c) Zákona, a teda na základe **najnižšej ceny** **za celý predmet zákazky v EUR bez DPH**.
	2. Jediným kritériom na vyhodnotenie ponúk je: **Navrhovaná cena za realizáciu celého predmetu zákazky** **v EUR bez DPH.**
2. **Definícia kritéria**

2.1 Navrhovaná cena za celý predmet zákazky je cena za realizáciu predmetu zákazky
v rozsahu a v súlade s požiadavkami uvedenými v Opise predmetu zákazky v časti B.1 Opis predmetu zákazky a v Prílohe č. 1 - Projektová dokumentácia k časti B.1 týchto SP. Cena za celý predmet zákazky zahŕňa náklady na všetky materiály, technológie, práce, prebiehajúce v predĺžených pracovných zmenách 7 dní v týždni, v čase od 6:00 do 20:00, skúšky, atď., ktoré sú podľa zadávacej dokumentácie, technicko-kvalitatívnych podmienok, technických a legislatívnych noriem nevyhnutné na zhotovenie diela a jeho uvedenie do prevádzky.

2.2 Cena musí byť vypočítaná a vyjadrená podľa bodu 14 časti A.1 Pokyny pre záujemcov/uchádzačov a podľa časti B.2 Spôsob určenia ceny týchto SP. Pre potreby vyhodnotenia ponúk sa použije cena v EUR bez DPH.

1. **Spôsob uvedenia návrhu na plnenie**

3.1 Uchádzač uvedie svoj návrh na plnenie kritéria vo svojej ponuke v tabuľke Príloha č. 1 Návrh na plnenie kritéria k časti A.2 týchto SP v súlade s údajmi uvedenými v Prílohe č. 1 Výkaz výmer k časti B.2 týchto SP (zároveň Príloha č. 2 k Zmluve o dielo).

1. **Pravidlo uplatnenia stanoveného kritéria na vyhodnotenie ponúk**

4.1 Hodnotenie ponúk uchádzačov je dané pridelením príslušného poradia podľa posudzovaných údajov uvedených v jednotlivých ponukách, týkajúcich sa navrhovanej ceny za realizáciu predmetu zákazky.

4.2 Poradie uchádzačov sa určí porovnaním výšky navrhnutých ponukových cien za realizáciu predmetu zákazky vyjadrených v eurách, uvedených v jednotlivých ponukách uchádzačov v zmysle určenej definície kritéria.

4.3 Úspešný uchádzač bude ten, ktorý sa podľa zostaveného poradia podľa stanoveného kritéria umiestni na prvom mieste a zároveň splní požiadavky na predmet zákazky a podmienky účasti stanovené verejným obstarávateľom.

4.4 V prípade rovnosti ponúk uchádzačov vo vyhodnocovanej časti predmetu zákazky bude rozhodujúcim kritériom najnižšia jednotková cena za položku 11050621 - Zvislé konštrukcie inžinierskych stavieb, rímsy, výstuž z betonárskej ocele v Prílohe č. 1 Výkaz výmer k časti B.2 týchto SP.

**Príloha:**

Príloha č. 1 k časti A.2 - Návrh na plnenie kritéria

**A.3 PODMIENKY ÚČASTI**

**PODMIENKY ÚČASTI VO VEREJNOM OBSTARÁVANÍ TÝKAJÚCE SA OSOBNÉHO POSTAVENIA, FINANČNÉHO A EKONOMICKÉHO POSTAVENIA, TECHNICKEJ SPÔSOBILOSTI ALEBO ODBORNEJ SPÔSOBILOSTI**

**1. Podmienky účasti vo verejnom obstarávaní týkajúce sa osobného postavenia podľa
§ 32 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), ktoré záujemca preukazuje nasledovne:**

1.1 Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO, ktorých splnenie preukazuje podľa § 32 ods. 2 ZVO v spojení s § 152 ZVO.

1.2 Podľa § 32 ods.7 zákona, podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.

Preukazovanie splnenia podmienok účasti podľa § 32 ods.1. písm. a) ZVO v spojení s ods.7, týkajúcej sa technickej spôsobilosti alebo odbornej spôsobilosti podľa §34 ods.3 ZVO inou/treťou osobou sa týka aj týchto osôb. Za iné/tretie osoby predkladajú a podpisujú čestné vyhlásenie osoby oprávnené konať v mene inej/tretej osoby.

1.3 Podľa § 32 ods. 8 zákona, za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7

a) vlastní väčšinu akcií alebo väčšinový obchodný podiel u uchádzača alebo záujemcu,

b) má väčšinu hlasovacích práv u uchádzača alebo záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo,

d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

1.4 Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

1.5 Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

1.6 Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.

1.7 Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).

1.8 Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom (ďalej len „JED“) podľa § 39 ZVO. Záujemca vyplní časti I. až III. JED-u a môže vyplniť len oddiel α (alpha): GLOBÁLNY ÚDAJ PRE VŠETKY PODMIENKY ÚČASTI časti IV. JED-u bez toho, aby musel vyplniť iné oddiely časti IV. JED-u.

1.9 Podrobnosti k podmienkam účasti osobného postavenia a ich preukazovanie sú uvedené
v § 32 ZVO.

**2. Podmienky účasti uchádzačov vo verejnom obstarávaní týkajúce sa finančného a ekonomického postavenia podľa § 33 ZVO.**

Neuplatňuje sa.

**3. Podmienky účasti uchádzačov vo verejnom obstarávaní týkajúce sa technickej spôsobilosti alebo odbornej spôsobilosti podľa § 34 ZVO.**

Uchádzač vo svojej ponuke predloží dokumenty, ktorými preukazuje technickú alebo odbornú spôsobilosť nasledovne:

**3.1 Podľa § 34 ods. 1 písm. b) ZVO**

Zoznam stavebných prác uskutočnených za predchádzajúcich päť rokov od vyhlásenia verejného obstarávania (ďalej len „**rozhodné obdobie**“) s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:

3.1.1 bol verejný obstarávateľ alebo obstarávateľ podľa zákona, dokladom je referencia; ak referencia nebola vyhotovená podľa § 12 dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,

3.1.2 bola iná osoba ako verejný obstarávateľ alebo obstarávateľ podľa zákona, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

**Minimálna požadovaná úroveň štandardov:**

Pre účely splnenia tejto podmienky musí uchádzač predložiť zoznam realizácie stavebných prác rovnakého alebo podobného charakteru ako je predmet zákazky, v rozhodnom období
v minimálnej hodnote **1 927 000,00 EUR bez DPH**.

Pod stavebnými prácami rovnakého alebo podobného charakteru ako je predmet zákazky sa rozumie: realizácia opráv, rekonštrukcia alebo výstavba mostov v rovnakom alebo podobnom rozsahu a technickej zložitosti ako je predmet zákazky t.j. rovnakými stavebnými prácami sa rozumejú opravy a rekonštrukcie mostov v minimálnom rozsahu výmeny mostného zvršku uskutočnených za rozhodné obdobie a podobnými prácami sa rozumejú stavebné práce na výstavbe nových mostov uskutočnených za rozhodné obdobie.

V prípade realizácie stavieb, ktorých začiatok alebo koniec nespadá do rozhodného obdobia, je uchádzač povinný preukázať potvrdením objednávateľa/odberateľa alebo iným dokladom, že požadovaná minimálna výška zmluvnej ceny stavby: 1 927 000,00 bez DPH bola realizovaná v rozhodnom období.

V zozname realizovaných stavebných prác uchádzač uvedie:

* názov/obchodné meno zmluvného partnera,
* adresu jeho sídla/miesta podnikania,
* názov realizovaných stavebných prác, ich stručný opis, cenu, a
* údaje na kontaktnú osobu zmluvného partnera (odberateľa), ktorému realizované stavebné práce poskytol.

**V prípade dokladov**, ktoré sú vyjadrené **v inej mene ako Euro**, je potrebné na prepočítanie tejto meny na euro použiť kurz Európskej centrálnej banky (ECB), resp. kurz Národnej banky Slovenska, ak ECB nestanovuje daný kurz, aktuálny v posledný deň príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa referencia realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v mene Euro, s uvedením hodnoty kurzu, na základe ktorého došlo k ním vykonanému prepočtu.

**3.2 podľa § 34 ods. 1 písm. d) v nadväznosti na § 35 ZVO**

Opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

**Minimálna požadovaná úroveň štandardov:**

Pre účely splnenia tejto podmienky uchádzač predloží platný certifikát kvality ISO 9001 Systém riadenia kvality pre oblasť rovnakú alebo podobnú ako predmet zákazky alebo predloží iné rovnocenné dôkazy o zabezpečení splnenia požiadaviek na zabezpečenie noriem na systém manažérstva kvality pre oblasť rovnakú alebo podobnú ako predmet zákazky vyplývajúce z normy ISO 9001, ktoré sú v súlade s požadovanými slovenskými technickými normami na systém manažérstva kvality.

Verejný obstarávateľ vyžaduje predloženie certifikátu kvality vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality uchádzačom alebo záujemcom vrátane dostupnosti pre osoby so zdravotným postihnutím, odkazuje na systém manažérstva kvality podľa technických noriem, ktorý je certifikovaný akreditovanou osobou. Verejný obstarávateľ alebo obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom alebo záujemcom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúci požadovanú skutočnosť v slovenskom alebo českom jazyku.

**3.3 Podľa § 34 ods. 1 písm. g) ZVO**

Ak ide o stavebné práce, údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

**Minimálna požadovaná úroveň štandardov:**

Pre účely splnenia tejto podmienky uchádzač predloží údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov zodpovedných za riadenie stavebných prác s doložením dokladu o odbornej spôsobilosti pre vedenie uskutočňovania stavieb podľa § 34 ods. 1 a 2 písm. c) zákona č. 25/2025 Z.z. Stavebný zákon a o zmene a doplnení niektorých zákonov a zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre činnosť stavbyvedúceho, s rozsahom oprávnenia:

* Kategória: 20 inžinierske stavby, Podkategória: 22 mosty, tunely.

Verejný obstarávateľ bude akceptovať ekvivalent osvedčenia odborne spôsobilých osôb na výkon činnosti stavbyvedúceho vydaného príslušnými orgánmi iných štátov, s potvrdením o zápise uchádzača o hosťovanie do registra hosťujúcich odborne spôsobilých osôb na výkon činnosti stavbyvedúceho v Slovenskej republike regulačným orgánom na území Slovenskej republiky, Slovenská komora stavebných inžinierov (SKSI), oprávnenou uznávať odborné kvalifikácie na výkon činnosti stavbyvedúceho (SV) a overovať splnenie všetkých potrebných podmienok na účely dočasného a príležitostného poskytovania týchto činností v Slovenskej republike.

Stavbyvedúci uchádzača musí mať minimálne päť (5) rokov praxe v stavebníctve so zameraním na predmet zákazky preukázanú životopisom, z toho min. tri (3) roky vo funkcii stavbyvedúceho, kategória Inžinierske stavby: Podkategória 22 – mosty, tunely, po vydaní Osvedčenia SKSI s osvedčením vydaným SKSI podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo ekvivalent, ktorý preukáže pracovným životopisom vlastnoručne podpísaným príslušným odborníkom navrhovaným na pozíciu stavbyvedúceho a oprávnenou osobou uchádzača.

Ak uchádzač preukazuje technickú spôsobilosť alebo odbornú spôsobilosť v zmysle § 34 ods. 3 ZVO, preukazuje túto skutočnosť písomnou zmluvou, uzavretou s osobou, ktorej technickými a odbornými kapacitami mieni preukázať svoju technickú spôsobilosť, z ktorej musí vyplývať záväzok osoby, že poskytne svoje kapacity počas celého trvania zmluvného vzťahu a zároveň musí spĺňať všetky ostatné požiadavky uvedené v ustanovení § 34 ods. 3 ZVO.

Skupina dodávateľov preukazuje splnenie podmienok účasti týkajúcich sa technickej spôsobilosti alebo odbornej spôsobilosti spoločne.

Hospodársky subjekt môže predbežne nahradiť doklady na preukázanie splnenia podmienok účasti JED-om podľa § 39 ZVO. Uchádzač vyplní časti I. až III. JED-u a môže vyplniť len oddiel α (alpha): GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.

**B.1 OPIS PREDMETU ZÁKAZKY**

1. **Predmet zákazky**

Predmetom obstarávania zákazky je vykonanie stavebných prác **„Oprava diaľničného mosta ev. č. D1-337 Fričovce, ľavý most“**, ktoré zahŕňajú nasledovné práce:

1.1 Rozsah búracích prác:

- odstránenie pôvodného zvodidla

- odstránenie pôvodného zábradlia

- kompletné vybúranie pôvodných ríms

- kompletné odstránenie vozovkových vrstiev

- kompletné vybúranie jestvujúceho odvodňovacieho žľabu

- odstránenie pôvodných odvodňovačov

- odstránenie pôvodných mostných záverov

- obnaženie horného povrchu nosnej konštrukcie, pri odstraňovaní pôvodnej izolácie nosnej konštrukcie

- kompletné vybúranie prechodových dosiek

1.2 Rozsah opravných prác:

- realizácia nových prechodových oblastí vrátane nových prechodových dosiek

- realizácia stabilných opatrení na krídle opory č.1

- sanácia pohľadových plôch nosnej konštrukcie a spodnej stavby

- celý horný povrch nosnej konštrukcie bude vyspravený pomocou sanačných hmôt.

- kompletná výmena odvodnenia

- realizácia nových ríms

- realizácia nových vozovkových vrstiev

- realizácia nových mostných záverov

- osadenie nových zvodidiel

- osadenie nového zábradlia na rímsach a obslužných schodiskách

- realizácia revíznych schodísk

- terénne úpravy pod mostom

Zároveň zhotoviteľ v priebehu stavby zabezpečí vypracovanie dokumentácie pre vykonanie prác (DVP) a k preberaciemu konaniu vypracovanie dokumentácie skutočného realizovania stavby (DSRS).

1. **Miesto vykonania prác:**

Diaľnica D1 v úseku Široké – Hendrichovce, okres Prešov v k. ú. Fričovce v km 381,500

1. **Základné údaje o mostnom objekte:**

Umiestnenie stavby - kraj : Prešovský

Umiestnenie stavby - okres : Prešov

Umiestnenie stavby - katastrálne územie : Fričovce

Správca mosta : NDS, a.s., SSÚD Beharovce

Počet polí : 7

Dĺžka premostenia : 393,00 m (v osi NK)

Rok postavenia: : 2003

Nosná konštrukcia: : monolitická komôrková z predpätého betónu

1. **Rozsah predmetu zákazky:**

Stavebné práce budú vykonávané v rozsahu a  v zmysle projektovej dokumentácie, súťažných podkladov a v kvalite požadovanej v zmysle TKP, noriem a predpisov platných a účinných v čase predloženia ponuky zhotoviteľa ako uchádzača v procese verejného obstarávania. Pokiaľ v priebehu vykonávania Diela dôjde k zmene TKP, predpisov a/alebo noriem platných a účinných v čase predkladania ponuky, Zhotoviteľ je povinný na túto skutočnosť písomne upozorniť osobu vykonávajúcu technický dozor verejného obstarávateľa (ďalej aj „**Objednávateľ**“) a čakať na jeho pokyn týkajúci sa ďalšieho postupu. TKP, TP sú dostupné na stránke [www.ssc.sk](http://www.ssc.sk).

Podrobné vymedzenie predmetu zákazky obsahuje Projektová dokumentácia s názvom **„PD - Oprava diaľničného mosta ev. č. D1-337 nad Kopytovským potokom Fričovce“,**vypracovaná spoločnosťouVALBEK&PRODEX, spol. s r. o., stredisko Košice*,* ktorá je súčasťou SP a tvorí Prílohu č. 1 časti B.1 týchto SP.

1. **Termín a podmienky predmetu obstarávania:**
2.
3. Dĺžka trvania realizácie stavebných prác na Oprave diaľničného mosta ev. č. D1-337 Fričovce, ľavý most, teda celková lehota vykonania diela **je 140 dní odo dňa začatia realizácie prác**. V rámci realizácie stavebných prác bude zhotoviteľ vykonávať stavebné práce, ktoré bude realizovať počas obmedzenia dopravy – Lehota obmedzenia dopravy. **Lehota obmedzenia dopravy je 119 dní od začatia realizácie prác s obmedzením dopravy**.

5.2 Práce sa budú realizovať za uzávierky ľavého jazdného pásu diaľnice D1 v úseku mosta s presmerovaním dopravy do protiľahlého jazdného pásu cez prejazdy v strednom deliacom páse pred a za mostom s vedením dopravy v režime 1+1 jazdný pruh.

5.3 Dočasné dopravné značenie bude zabezpečené verejným obstarávateľom. Projekt, realizácia, údržba a odstránenie dočasného dopravného značenia počas realizácie prác nie je predmetom tejto zákazky.

5.4 Premosťovanou prekážkou mosta ev. č. D1-337 je cesta III/3421 a vodný tok s názvom „Kopytovský potok“. Počas opravy nesmie dochádzať k znečisťovaniu územia pod mostom suťou alebo inými nečistotami z opravovaného mosta.

5.5 Verejný obstarávateľ požaduje, aby zhotoviteľ zabezpečil vykonávanie prác 7 dní v týždni (aj počas víkendov a štátnych sviatkov) v predĺžených pracovných zmenách min. od 06:00 hod. – 20:00 hod.

5.6 Zhotoviteľ berie na vedomie, že objednávateľ musí pri určení termínu začatia realizácie prác zohľadniť termín výkonu zimnej údržby, ktorá prebieha v období od 01.11. príslušného kalendárneho roka do 31.3 nasledujúceho kalendárneho roka (ďalej len „**zimná údržba**“). Pokiaľ by sa práce po nadobudnutí účinnosti zmluvy nestihli realizovať v jednom kalendárnom roku do 31.10., Objednávateľ môže určiť, že Zhotoviteľ je povinný začať s realizáciou prác po skončení zimnej údržby teda od 01.04. nasledujúceho kalendárneho roka a v prípade vyhovujúcich klimatických podmienok alebo v prípade, ak cestný správny orgán povolí realizovať stavebné práce počas termínu zimnej údržby, objednávateľ môže určiť, že zhotoviteľ je povinný začať s realizáciou prác aj v termíne zimnej údržby.

5.7 Práce je zhotoviteľ povinný vykonávať v zmysle TKP a v zmysle TP, EN a STN platných a účinných platných a účinných v čase predloženia ponuky zhotoviteľa ako uchádzača v procese verejného obstarávania. Pokiaľ v priebehu vykonávania Diela dôjde k zmene TKP, predpisov a/alebo noriem platných a účinných v čase predkladania ponuky, Zhotoviteľ je povinný na túto skutočnosť písomne upozorniť osobu vykonávajúcu technický dozor Objednávateľa a čakať na jeho pokyn týkajúci sa ďalšieho postupu. Minimálne 21 (dvadsaťjeden) dní pred začatím vykonávania jednotlivých technológií je zhotoviteľ povinný podľa kontrolno-skúšobného plánu predložiť verejnému obstarávateľovi technologický predpis spracovaný pre konkrétnu technológiu, certifikáty kvality a preukazné skúšky na schválenie. Každý technologický predpis musí byť zo strany objednávateľa schválený min.14 (štrnásť) dní pred začatím realizácie prác.

5.8 Výsledky skúšok, vyhlásenia o zhode, certifikáty a ďalšie materiály preukazujúce kvalitu použitých materiálov na stavbe zhrnie zhotoviteľ v Elaboráte kvality, ktorý je povinný odovzdať verejnému obstarávateľovi vo dvoch vyhotoveniach pri preberacom konaní stavby.

1. **Nakladanie s odpadmi:**

Počas stavebných prác predpokladáme vznik nižšie uvedených druhov odpadov. Zatriedenie odpadov je vypracované v zmysle Vyhlášky MŽP SR č. 365/2015 Z.z, ktorou sa ustanovuje Katalóg odpadov. Stavebník je povinný v spolupráci so zhotoviteľom stavby nakladať so stavebnými odpadmi a odpadmi z demolácií v zmysle zákona č. 79/2015 Z.z. o odpadoch a o zmene a doplnení niektorých zákonov.

Kovový materiál, bude odvezený v zmysle požiadaviek objednávateľa (spracovateľovi odpadu) a riadne zdokladovaný. Originál vážneho lístku bude odovzdaný technickému dozoru objednávateľa. Na tento účel objednávateľ udelí zhotoviteľovi plnú moc. Zhotoviteľ nie je oprávnený preberať žiadne peňažné plnenie za odovzdaný kovový odpad od zberných surovín.

Zhotoviteľ je povinný zabezpečiť zhodnotenie a recykláciu stavebného odpadu a odpadu z demolácie vrátane spätného zasypávania ako náhrady za iné materiály najmenej vo výške záväzných cieľov a limitov zhodnocovania a recyklácie ustanovených v prílohe č. 3 časti VI druhom bode zákona o odpadoch pri stavbách nad 300 m2 zastavanej plochy (recyklácia alebo spätné využitie na stavbe aspoň 70% odpadu). Zhotoviteľ musí objednávateľovi dokladovať spôsob plánovaného nakladania so stavebným odpadom alebo sa preukázať zmluvami s nasledujúcim držiteľom, ktoré budú dokazovať oprávnenie na recykláciu konkrétnych druhov odpadov pred nástupom na vykonávanie stavebných prác na diele.

|  |  |  |  |  |
| --- | --- | --- | --- | --- |
| **Druh** | **Názov** | **Pôvod odpadu** | **Kategória\*** | **Nakladanie s odpadom** |
| 03 01 05 | Piliny, hobliny, odrezky, odpadové rezivo alebo drevotrieskové (drevovláknité dosky, dyhy iné ako uvedené v 03 01 04) | debnenie, zábradlie | O | D1 spoplatnená skládka TKO |
| 15 01 01 | Obaly z papiera a lepenky | materiál pre stavbu | O | D1 odvoz na skládku |
| 15 01 02 | Obaly z plastov | materiál pre stavbu | O | D1 odvoz na skládku |
| 15 01 04 | Obaly z kovu | materiál pre stavbu | O | D1 odvoz na skládku |
| 15 01 06 | Zmiešané obaly | materiál pre stavbu | O | D1 odvoz na skládku |
| 15 02 03 | Absorbenty, filtračné materiály, handry na čistenie a ochranné odevy iné ako uvedené v 15 02 02 | Materiál pre stavbu | O | D1 odvoz na skládku |
| 17 01 01 | betón | betónová NK, spádový betón, úložný prah, rímsy | *O* | R5 Recyklácia alebo spätné získavanie iných anorganických materiálov |
| 17 03 02 | bitúmenové zmesi iné ako uvedené v 17 03 01 | asfalty | O | R5 Recyklácia alebo spätné získavanie iných anorganických materiálov |
| 17 04 05 | železo a oceľ | betonárska výstuž, ZBZ | O | R4 Recyklácia alebo spätné získavanie kovov a kovových zlúčenín |
| 17 05 04 | zemina a kamenivo iné ako uvedené v 17 05 03 | demolácie vozoviek na predmostí | O | D1 spoplatnená skládka TKO |
| 17 05 06 | výkopová zemina iná ako uvedená v 17 05 05 | výkopy | O | R5 Recyklácia alebo spätné získavanie iných anorganických materiálov |
| 17 06 04 | izolačné materiály iné ako uvedené v 17 06 01 a 17 06 03 | hydroizolácia mostovky | O | R5 Recyklácia alebo spätné získavanie iných anorganických materiálov |
| 20 03 01 | Zmesový komunálny odpad | stavba | O | D1 Uloženie do zeme alebo na povrchu zeme - spoplatnená skládka TKO |

**Tabuľka č. 1** Odhad odpadu z mosta D1-337 \* N – nebezpečné odpady, O – ostatné

1. **Ostatné požiadavky na predmet zákazky:**

Uchádzač predloží do ponuky Harmonogram postupu a trvania prác, ktorý tvorí Prílohu
č. 1 k Zmluve (ďalej len „**Harmonogram prác**“), v ktorom je uchádzač povinný dĺžku trvania prác stanovenú podľa svojho návrhu vyjadriť počtom dní potrebných na zrealizovanie jednotlivých čiastkových prác (nie uvedením konkrétnych mesiacov (napr. apríl), alebo konkrétnych dátumov (napr. 1.4.). Zároveň uchádzač do Harmonogramu prác zapracuje požadované míľniky stavby, uvedené v Tabuľke. č. 2 tohto bodu. Takto spracovaný grafický harmonogram prác bude obsahovať stručný popis jednotlivých prác s uvedením ich časovej postupnosti a nadväznosti v zmysle projektovej dokumentácie. Návrh harmonogramu prác predloží uchádzač v elektronickej forme vo formáte Excel.

|  |  |  |  |
| --- | --- | --- | --- |
| **Míľniky** | **Lehota ukončenia****(počet dní od začiatku realizácie prác)** | **Popis míľnika** | **Podklad pre vyhodnotenie ukončenia míľnika** |
| **Míľnik č. 1** **Komplexné odstránenie mostného zvršku**  | max do 49 dní | Komplexné odstránenie mostného zvršku (demontáž bezpečnostných zariadení, odstránenie vozovkových vrstiev a pôvodnej hydroizolácie, vybúranie ríms, odvodňovacieho žľabu a mostných záverov, vyčistenie nosnej konštrukcie ) | Technickým dozorom potvrdené ukončenie prác v stavebnom denníku |

**Tabuľka. č. 2.** Požadované míľniky stavby D1-337 Fričovce, ľavý most

V prípade odvolávky na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby verejný obstarávateľ pripúšťa v súlade s § 42 ods. 3 zákona ekvivalentný výrobok, ktorý bude spĺňať požadované technické parametre.

**Príloha:**

Príloha č. 1 k časti B. 1 - Projektová dokumentácia

**B.2 SPÔSOB URČENIA CENY**

1. Cena za vykonanie predmetu zákazky bude stanovená v súlade so **zákonom č. 18/1996 Z.z. o cenách v znení neskorších predpisov a vyhlášky MFSR č. 87/1996 Z.z.**, ktorou sa vykonáva zákon o cenách.
2. Celková cena, t. j. cena za celý predmet zákazky bude predstavovať náklady na dopravu, všetky materiály, technológie, práce, skúšky atď., ktoré sú podľa zadávacej dokumentácie, technicko-kvalitatívnych podmienok, technických a legislatívnych noriem nevyhnutné na zhotovenie diela a jeho uvedenie do prevádzky.
3. Uchádzač vyplní jednotkové ceny v eurách bez DPH na **dve desatinné miesta** pre všetky položky uvedené v Prílohe č. 1 Výkaz výmer k časti B.2 týchto SP (zároveň Príloha č. 2 k Zmluve o dielo). Uchádzač vyplňuje len žltou farbou označené bunky. Do ostatných buniek nesmie zasahovať. Cena sa vyplňuje bez medzier pri tisícoch a miliónoch. Ceny predloží vo formáte pdf. podpísané uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch, a vo formáte Microsoft Excel \*xls./\*xlsx. a zodpovedá za to, že ceny v elektronickej a pdf. forme sa zhodujú.
4. Uchádzač je povinný v elektronickej forme so zabudovanou matematikou vo formáte \*xls./\*xlsx oceniť všetky položky, ktoré sú uvedené v Prílohe č. 1 Výkaz výmer k časti B.2 týchto SP (zároveň Príloha č. 2 k Zmluve o dielo) označené na ocenenie **primeranou cenou.**
5. Prijaté jednotkové ceny budú záväzne stanovené v súlade s ponukou uchádzača do verejného obstarávania. Budú pevné a nemenné počas trvania Zmluvy. Pokrývajú všetky zmluvné záväzky, a všetky náležitosti nevyhnutné na riadne vykonanie a odovzdanie diela v rozsahu podľa SP. Predpokladanú hodnotu zákazky uvedenú v Oznámení, verejný obstarávateľ považuje za finančný limit a okolnosť dôležitú pre plnenie Zmluvy.
6. Uchádzač bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.
7. Na požiadanie objednávateľa uchádzač spracuje a predloží kalkulácie jednotkových cien vybraných stavebných prác, spolu s kalkulačným vzorcom, ktorý použil pre prípravu ponuky.
8. Žiadna zmena zdroja alebo vlastnosti ktoréhokoľvek materiálu nebude dôvodom na zmenu jednotkovej ceny.
9. Je výhradnou povinnosťou záujemcu, aby si dôsledne preštudoval súťažné podklady, projektovú dokumentáciu poskytnutú na vypracovanie ponuky a všetky vysvetlenia/doplnenia k súťažným podkladom poskytnuté v priebehu súťaže a taktiež, aby si obstaral spoľahlivé informácie súvisiace s akýmikoľvek a všetkými podmienkami a záväzkami, ktoré môžu akýmkoľvek spôsobom ovplyvniť cenu a charakter ponuky alebo realizáciu diela. Navrhovaná cena musí byť stanovená podľa platných predpisov a oceneného súpisu prác jednotlivých stavebných objektov. Ponukovú cenu uchádzač musí zosúladiť s písomnou aj výkresovou časťou súťažných podkladov.
10. Všeobecné položky nepodliehajú valorizácii. Zoznam všeobecných položiek v procese obstarávania stavby je definovaný vo výkaze výmer, ktorý je Prílohou č. 2 k Zmluve o dielo.

**V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho vyššie uvedených povinností.**

**Ocenenie nových cien stavebných prác po podpise Zmluvy:**

Pre ocenenie nových prác, pre ktoré neboli dohodnuté zmluvné jednotkové ceny predloží Zhotoviteľ cenové kalkulácie aj s podkladmi pre ich výpočet. Zhotoviteľ predloží databázu oceňovacích podkladov spracovanú najneskôr ku dňu vypracovania novej jednotkovej ceny. Kalkulačný vzorec použitý pre kalkulovanie a databázy oceňovacích podkladov budú spracované v aplikácii MS Office Excel, ktoré predloží Zhotoviteľ objednávateľovi vo formáte \*.xls/\*.xlsx.

**Pri tvorbe jednotkovej ceny novej práce sú nasledovné možnosti:**

a) jednotková cena je vytvorená z pôvodnej položky (uvedenej v Zmluve) zámenou len niektorej jej časti, napr. zámenou materiálu, strojov atď.;

b) jednotková cena je vytvorená matematickou metódou interpolácie alebo extrapolácie, (použiť hlavne pre položky oceňujúce vrstvy, kde hrúbka je určujúci prvok);

c) jednotková cena je vytvorená ako nová, bez možnosti použitia bodov a), b).

**Podkladom pre vytvorenie a odsúhlasenie novej jednotkovej ceny bude cenová agenda, predložená zhotoviteľom a ktorá obsahuje:**

a) **kalkulačný vzorec** - pre tvorbu jednotkových cien stavebných prác vykonávaných vlastnými kapacitami musí byť použitý kalkulačný vzorec stanovený Objednávateľom nasledovne:

 Jednotková cena = priame náklady (PN-materiál, mzdy, stroje, doprava) + režijné náklady (R) vo výške 13,2% z PN + zisk vo výške 2,6% (z PN +R);

b) **ocenenie materiálov** - preukázané cez cenové doklady (faktúry, 3 cenové ponuky a podobne).

c) **databázy oceňovacích nástrojov** – strojov a mechanizmov, dopravy, ľudskej práce; tarify a sadzby - databázy budú spracované vo formáte \*.xls, alebo \*.xlsx a 1x predložené v \*.pdf v slovenskom jazyku potvrdené oprávnenou osobou;

d) **cenový dopad na stavbu** vypracovaný na základe požadovaných jednotkových cien, schválený zodpovednými pracovníkmi Národnej diaľničnej spoločnosti, a.s.;

e) **kompletné definovanie položky**, ktoré pozostáva z čísla, názvu, mernej jednotky (podľa triednika TSP) a kalkulácie jednotkovej ceny (podľa predloženého rozboru ekonomickej oprávnenosti nákladov);

f) **podrobný popis položky a rozbor spotreby** (množstvo práce, materiálov, druhovosti a nasadenia strojov a dopravy, ktorý je podkladom pre kalkuláciu ekonomicky oprávnených nákladov) odsúhlasený zodpovednými pracovníkmi Národnej diaľničnej spoločnosti, a.s.

V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť cez hodinovú zúčtovaciu sadzbu a počet hodín, ale max. do výšky 3,9% z predložených nákladov. Počet hodín bude preukázaný cez zápisnice, stavebný denník, atď. s podrobným popisom činnosti. Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou činnosťou sa rozumie pokrytie nákladov zhotoviteľa potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu Harmonogramu a úspešnému odovzdaniu diela.

Na stavebné práce, ktoré Zhotoviteľ bude vykonávať formou subdodávky mu budú priznané ekonomicky oprávnené náklady (cenové ponuky, faktúry a iné) a náklady na koordinačnú činnosť (definícia koordinačnej činnosti je uvedená v odseku vyššie) cez hodinovú sadzbu a počet hodín, ale max. do výšky 3,9% z ceny subdodávky. Počet hodín bude preukázaný cez zápisnice, stavebný denník, atď s podrobným popisom činnosti. Pri prácach, ktoré Zhotoviteľ zabezpečuje subdodávateľom, si Objednávateľ vyhradzuje právo požiadať Zhotoviteľa o predloženie podrobnej kalkulácie subdodávateľa (v zmysle bodu Ocenenie nových cien stavebných prác po podpise zmluvy), ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu subdodávateľa bude vydokladovaný minimálne 3 cenovými ponukami.

**Príloha:**

Príloha č.1 k časti B.2 – Ocenený výkaz výmer

**B.3 OBCHODNÉ PODMIENKY DODANIA PREDMETU ZÁKAZKY**

**Uchádzač vo svojej ponuke predloží návrh Zmluvy** **podľa Obchodného zákonníka, v ktorej budú v celom rozsahu akceptované obchodné podmienky dodania predmetu zákazky stanovené v dokumentoch, ktoré tvoria prílohu k týmto súťažným podkladom** **a doplnené všetky požadované údaje (najmä identifikačné údaje uchádzača, cenové údaje v súlade s ponukou uchádzača, údaje o stavbyvedúcom a jeho zástupcovi).**

Predložený návrh Zmluvy musí byť podpísaný štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch, v nasledovnom znení:

**Zmluva o dielo**

**„Oprava diaľničného mosta ev.č. D1-337 Fričovce, ľavý most“**

**číslo Objednávateľa: ZM/2025/**

**číslo Zhotoviteľa: ZM/2025/**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný zákonník**“) a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“)

(ďalej len „**Zmluva**“)

**Zmluvné strany**

**Objednávateľ:**

Obchodné meno: **Národná diaľničná spoločnosť a.s.**

Sídlo: Dúbravská cesta 14, 841 04 Bratislava

Zápis v obch.reg.: akciová spoločnosť zapísaná v Obchodnom registri Mestského súdu Bratislava III, Oddiel: Sa, Vložka č.: 3518/B

Štatutárny orgán: predstavenstvo, zastúpené:

 Ing. Filip Macháček, predseda predstavenstva a generálny riaditeľ

 PhDr. Rastislav Droppa, podpredseda predstavenstva

IČO: 35 919 001

DIČ: 202 193 7775

IČ DPH: SK 202 193 7775

Bankové spojenie: Štátna pokladnica

IBAN: SK95 8180 0000 0070 0069 4593

SWIFT kód: SPSRSKBA

(ďalej len „**Objednávateľ**“)

a

**Zhotoviteľ:**

Obchodné meno: [doplniť údaje]

Sídlo:

Zápis v obch.reg.:

Štatutárny orgán:

Osoby oprávnené na rokovanie:

- vo veciach zmluvných

- vo veciach finančných

- vo veciach technických

IČO:

DIČ:

IČ DPH:

Bankové spojenie:

IBAN:

SWIFT kód:

Email:

(ďalej len ,,**Zhotoviteľ**“)

(Objednávateľ a Zhotoviteľ ďalej spolu len „**Zmluvné strany**“ alebo jednotlivo len „**Zmluvná strana**“)

***Čl. I***

***Predmet Zmluvy***

* 1. Predmetom Zmluvy je záväzok Zhotoviteľa v súlade so Zmluvou, súťažnými podkladmi, projektovou dokumentáciou, ktorá je Prílohou č. 1 časti B.1 Opis predmetu zákazky súťažných podkladov a technicko-kvalitatívnymi podmienkami (ďalej len „**TKP**“) vykonať pre Objednávateľa dielo „**Oprava diaľničného mosta ev. č. D1-337 Fričovce, ľavý most*“*** (ďalej len „**Dielo**“) a záväzok Objednávateľa zaplatiť Zhotoviteľovi cenu za vykonanie Diela uvedenú v Čl. III Zmluvy za podmienok dohodnutých v Zmluve.
	2. Špecifikácia Diela, vrátane miesta plnenia, je uvedená v časti B.1 Opis predmetu zákazky súťažných podkladov, ktorý ako Príloha č. 3 tvorí neoddeliteľnú súčasť Zmluvy (ďalej len „**Príloha č. 3**“). TKP sú uvedené na webovej stránke [www.ssc.sk](http://www.ssc.sk).
	3. Ak sa pri vykonaní Diela vyskytne potreba naviac prác alebo nových prác oproti súťažným podkladom, prípadne sa zmenší rozsah prác na Diele, je Zhotoviteľ povinný na túto skutočnosť bezodkladne písomne upozorniť Objednávateľa. Zmenu obsahu (nové práce) alebo rozsahu (naviac alebo menej práce) Diela je možné vykonať výlučne s postupmi definovanými ZVO buď uzatvorením dodatku k Zmluve alebo zadaním novej zákazky postupom zadávania zákazky podľa ZVO. V prípade uzatvorenia dodatku, za predpokladu splnenia podmienky podľa predchádzajúcej vety, bude podkladom na jeho uzatvorenie písomný súhlas Objednávateľa na naviac, menej alebo nové práce alebo písomná požiadavka Objednávateľa na naviac, menej alebo nové práce. Zmena ceny za vykonanie Diela uvedená v Čl. III Zmluvy môže byť vykonaná výlučne po udelení predchádzajúceho písomného súhlasu Objednávateľa s touto zmenou a Zmluvné strany sa zaväzujú ju upraviť písomne vo forme priebežne očíslovaného dodatku k Zmluve podľa postupu uvedeného v Čl. XVI bod 16.4 Zmluvy. Cenu za vykonanie Diela uvedenú v Čl. III Zmluvy je prípustné v tomto prípade zmeniť, ak naviac práce alebo nové práce budú mať na ňu preukázateľný vplyv.

***Čl. II***

***Čas plnenia***

* 1. Zhotoviteľ sa zaväzuje, že uskutoční stavebné práce (Dielo) v termíne určenom Objednávateľom a v súlade so vzájomne odsúhlaseným aktualizovaným harmonogramom prác (ďalej len „**Harmonogram prác**“). Zhotoviteľ je povinný v zmysle predchádzajúcej vety predložiť Objednávateľovi na odsúhlasenie harmonogram prác najneskôr do 5 (piatich) pracovných dní odo dňa oznámenia termínu začatia stavebných prác zo strany Objednávateľa, v ktorom Zhotoviteľ uvedie konkrétne termíny realizácie prác (Diela) (uvedením konkrétnych dátumov), pričom Zhotoviteľ sa zaväzuje Dielo vykonať najneskôr **do 140** (slovom: stoštyridsať) **kalendárnych dní odo dňa začatia realizácie prác na Diele** (ďalej len „**Celková lehota vykonania diela**“).
	2. Harmonogram prác predložený Zhotoviteľom podľa bodu 2.1 tohto článku Zmluvy musí byť v súlade s Harmonogramom postupu a trvania prác, ktorý ako neoddeliteľná súčasť tvorí Prílohu č. 1 Zmluvy (ďalej len „**Príloha č. 1**“) a Objednávateľ sa zaväzuje odsúhlasiť, resp. neodsúhlasiť harmonogram prác predložený Zhotoviteľom do 5 (piatich) pracovných dní odo dňa jeho predloženia. Takto vzájomne odsúhlasený Harmonogram prác sa stáva pre Zmluvné strany záväzný a zároveň tvorí súčasť Zmluvy, pokiaľ nenastanú okolnosti uvedené v bode 2.3 tohto článku Zmluvy.
	3. Ak príslušný cestný správny orgán nepovolí realizáciu stavebných prác (Diela), resp. uzávierku cesty potrebnú pre realizáciu stavebných prác (Diela) v termíne určenom Objednávateľom a v súlade so vzájomne odsúhlaseným Harmonogramom prác podľa bodu 2.1 a bodu 2.2 tohto článku Zmluvy, Objednávateľ oznámi Zhotoviteľovi nový termín začatia stavebných prác, ktorý sa stáva pre Zmluvné strany záväzný, bez nároku Zhotoviteľa na akúkoľvek náhradu škody a/alebo ušlého zisku, úrokov z omeškania, prípadne akýchkoľvek iných nárokov, strát a kompenzácii. Po oznámení nového termínu začatia realizácie stavebných prác zo strany Objednávateľa je Zhotoviteľ povinný v lehote do 5 (piatich) pracovných dní od jeho oznámenia predložiť Objednávateľovi aktualizovaný harmonogram prác, v ktorom Zhotoviteľ uvedie konkrétne termíny realizácie stavebných prác (uvedením konkrétnych dátumov) v súlade s Prílohou č. 1 Zmluvy. Po jeho odsúhlasení zo strany Objednávateľa spôsobom určeným v bode 2.2 tohto článku Zmluvy sa aktualizovaný Harmonogram prác stáva pre Zmluvné strany záväzný.
	4. Objednávateľ sa zaväzuje odovzdať Zhotoviteľovi priestor, ktorý je počas uskutočňovania stavebných prác (Diela) určený na vykonávanie týchto prác Zhotoviteľom (ďalej len „**Stavenisko**“) minimálne 5 (päť) pracovných dní pred dňom začatia vykonávania Diela podľa Harmonogramu prác podľa bodu 2.1 a bodu 2.2, resp. 2.3 tohto článku Zmluvy a Zhotoviteľ sa zaväzuje Stavenisko prevziať, ak tomu nebudú brániť žiadne prekážky, ktoré by znemožňovali začatie vykonávania prác na Diele podľa Zmluvy. V prípade, ak Zhotoviteľ bezdôvodne odmietne Stavenisko prevziať, môže Objednávateľ okamžite odstúpiť od Zmluvy pre jej podstatné porušenie. O odovzdaní a prevzatí Staveniska vyhotovia Zmluvné strany *Zápis o odovzdaní a prevzatí staveniska* (ďalej len „**Zápis**“), ktorý podpíšu za Zmluvné strany osoby oprávnené na rokovanie vo veciach technických a osoba vykonávajúca technický dozor Objednávateľa identifikované v Zozname a kontaktných údajoch osôb konajúcich za objednávateľa vo veciach technických a Technický dozor objednávateľa, ktorý tvorí neoddeliteľnú prílohu č. 10 Zmluvy (ďalej len „**Príloha č. 10**“). Odo dňa odovzdania a prevzatia Staveniska, resp. podpísania Zápisu, znáša nebezpečenstvo škody na Diele Zhotoviteľ.
	5. Zhotoviteľ je povinný začať vykonávať stavebné práce na Diele najneskôr do 5 (piatich) pracovných dní odo dňa podpísania Zápisu v súlade s Harmonogramom prác, v opačnom prípade má Objednávateľ nárok na okamžité odstúpenie od Zmluvy pre jej podstatné porušenie, okrem prípadu, ak začatiu vykonávania stavebných prác na Diele bránia okolnosti vyššej moci podľa bodu 2.6.4 alebo prekážky brániace vykonávaniu Diela podľa bodu 2.8 tohto článku Zmluvy, a tieto Zhotoviteľ Objednávateľovi bezodkladne preukáže. Zhotoviteľ sa po dobu preukázaného trvania okolností alebo prekážok podľa predchádzajúcej vety, nedostáva do omeškania so začatím vykonávania stavebných prác na Diele.
	6. Celkovú lehotu vykonania diela uvedenú v bode 2.1 tohto článku Zmluvy je možné zmeniť len v súlade so ZVO. Zhotoviteľ má právo písomne požiadať Objednávateľa o predĺženie Celkovej lehoty vykonania diela dodatkom k Zmluve najmä v nasledovných prípadoch za podmienky, že majú na ňu preukázateľný vplyv:
		1. zmena rozsahu Diela (nové práce, naviac práce) podľa Čl. I bod 1.3 Zmluvy z dôvodov, ktoré nezavinil Zhotoviteľ;
		2. zmena technického riešenia zo strany Objednávateľa;
		3. zásah orgánu verejnej správy, ktorému Zhotoviteľ nemohol zabrániť ani pri vynaložení náležitej odbornej starostlivosti alebo všetkého úsilia, ktoré možno od neho požadovať;
		4. pôsobenie vyššej moci, ktorou sa pre účely Zmluvy považujú tzv. „objektívne právne skutočnosti“, ktoré nie sú závislé na Zmluvných stranách, ani ich Zmluvné strany nedokážu ovplyvniť alebo v čase uzatvorenia Zmluvy pri zachovaní odbornej starostlivosti predvídať, napr. živelné pohromy atď. Pre vylúčenie pochybností, na účely Zmluvy, za vyššiu moc sa nepovažuje štrajk zamestnancov niektorej Zmluvnej strany alebo zmena ekonomických pomerov Zmluvnej strany alebo subdodávateľa Zhotoviteľa;
		5. oprávnené prerušenie prác na Diele v súlade s bodom 2.8 až 2.12 tohto článku Zmluvy.

Pre vylúčenie akýchkoľvek povinností, Objednávateľ nie je povinný súhlasiť s predĺžením Celkovej lehoty vykonania Diela a uzatvoriť tak dodatok k Zmluve. V prípade, ak Objednávateľ súhlasí s predĺžením Celkovej lehoty vykonania diela, je možné ju predĺžiť o počet dní, počas ktorých objektívne nebolo možné práce na Diele vykonávať.

* 1. Zhotoviteľ je povinný bez meškania, najneskôr do 5 (piatich) hodín, písomne zápisom do stavebného denníka oboznámiť Objednávateľa o vzniku akejkoľvek udalosti, ktorá bráni alebo sťažuje vykonávanie Diela, a ktorá môže mať za následok nedodržanie Celkovej lehoty vykonania diela, alebo ktorá bude mať za následok prerušenie prác na Diele podľa tohto článku Zmluvy.
	2. Ak udalosť alebo skutočnosť, ktorá bráni vykonávaniu Diela predstavuje skryté, objektívne prekážky, ktoré nemohol Zhotoviteľ ani pri vynaložení náležitej odbornej starostlivosti predvídať a tieto znemožňujú vykonávať práce na Diele, napr. nepriaznivé klimatické podmienky, archeologické nálezy a iné (ďalej len „**Prekážka**“), Zhotoviteľ je oprávnený prerušiť práce na Diele po dobu trvania Prekážky bez toho, aby sa týmto prerušením dostal do omeškania s vykonávaním Diela za predpokladu odsúhlasenia ich prerušenia technickým dozorom Objednávateľa v súlade s bodom 2.9 tohto článku Zmluvy. Prerušenie prác z dôvodu Prekážky nemá vplyv na cenu za vykonanie Diela uvedenú v Čl. III Zmluvy. V prípade zmeny rozsahu Diela z dôvodov Prekážok, sa Zmluvné strany zaväzujú postupovať v súlade s Čl. I bod 1.3 Zmluvy.
	3. Každá Prekážka a dĺžka jej trvania musí byť presne špecifikovaná v stavebnom denníku. Zhotoviteľ je povinný existenciu takejto Prekážky bezodkladne preukázať. Prerušenie prác na Diele na základe Prekážky musí byť odsúhlasené technickým dozorom Objednávateľa zápisom do stavebného denníka. Ak technický dozor Objednávateľa nesúhlasí s prerušením prác na Diele, vyznačí to zápisom do stavebného denníka a Zhotoviteľ je povinný v prácach pokračovať, ak to neodporuje právnym predpisom Slovenskej republiky a výkon týchto prác je technicky možný.
	4. Zhotoviteľ je povinný bez meškania, najneskôr do 5 (piatich) hodín písomne zápisom do stavebného denníka oboznámiť Objednávateľa o odpadnutí Prekážky, ktorá prerušenie prác na Diele spôsobila. Po odpadnutí tejto Prekážky je Zhotoviteľ povinný v prácach na Diele bezodkladne pokračovať.
	5. Technický dozor Objednávateľa môže kedykoľvek vydať Zhotoviteľovi zápisom do stavebného denníka pokyn, aby prerušil práce, resp. vykonávanie Diela, s uvedením dôvodu prerušenia. Po obdržaní pokynu technického dozoru Objednávateľa na obnovenie prác je Zhotoviteľ povinný bezodkladne pokračovať v prácach, t. j. vo vykonávaní Diela.
	6. V prípade, ak technický dozor Objednávateľa odsúhlasí prerušenie prác na Diele alebo vydá pokyn na prerušenie prác na Diele zápisom do stavebného denníka v súlade s týmto článkom Zmluvy z dôvodu Prekážky, sa Celková lehota vykonania diela predĺži na základe písomného dodatku k Zmluve podľa Čl. XVI bod 16.4 Zmluvy o počet dní, počas ktorých boli práce na Diele prerušené. Ak technický dozor Objednávateľa neodsúhlasil prerušenie prác na Diele podľa bodu 2.9 tohto článku Zmluvy alebo nevydal pokyn na prerušenie prác na Diele podľa bodu 2.11 tohto článku Zmluvy, Zhotoviteľ nemá nárok na predĺženie Celkovej lehoty vykonania diela z dôvodu prerušenia prác a Objednávateľ má nárok na sankciu z omeškania podľa Čl. VI bodu 6.2, 6.3 a/alebo 6.4 Zmluvy, a to aj kumulatívne.
	7. Zhotoviteľ sa zaväzuje dodržať míľniky Diela uvedené v bode 8. Prílohy č. 3 (ďalej len „**Míľniky diela**“). Dosiahnutie jednotlivých Míľnikov diela, ktoré Zhotoviteľ zapracoval do vzájomne odsúhlaseného Harmonogramu prác podľa bodu 2.1 a bodu 2.2, resp. bodu 2.3 tohto článku Zmluvy v súlade s bodom 8. Prílohy č. 3, schváli technický dozor Objednávateľa zápisom do stavebného denníka. V prípade oprávneného prerušenia prác podľa bodu 2.8 a nasl. tohto článku Zmluvy alebo v prípade predĺženia Celkovej lehoty vykonania diela v súlade so Zmluvou a z dôvodov uvedených v bode 2.6 tohto článku Zmluvy, technický dozor Objednávateľa preskúma, či neboli dotknuté Míľniky diela. Pokiaľ sa potvrdí, že bol dotknutý niektorý z Míľnikov diela, Zhotoviteľ sa zaväzuje bezodkladne predložiť Objednávateľovi aktualizovaný harmonogram prác, ktorý bude po jeho odsúhlasení Objednávateľom tvoriť súčasť dodatku k Zmluve, ak bude mať posunutie Míľnika diela vplyv na Celkovú lehotu vykonania Diela.
	8. Zhotoviteľ je povinný písomne oznámiť ukončenie stavebných prác, t. j. vykonávania Diela, Objednávateľovi najneskôr do 2 (dvoch) kalendárnych dní od ich ukončenia. Zhotoviteľ sa zaväzuje spolu s oznámením o ukončení stavebných prác, t. j. vykonávania Diela, zaslať Objednávateľovi aj výzvu na začatie preberacieho konania k Dielu, pričom preberacie konanie k Dielu sa musí začať najneskôr do 7 (siedmich) pracovných dní odo dňa doručenia písomného oznámenia Zhotoviteľa o ukončení stavebných prác Objednávateľovi.
	9. Zhotoviteľ je povinný vykonávať práce na Diele nepretržite - **7 (sedem) dní v týždni (teda aj počas víkendov a štátnych sviatkov) v predĺžených pracovných zmenách min. od 06:00 hod. – 20:00 hod.**
	10. Zhotoviteľ sa zaväzuje, že práce, resp. vykonávanie Diela, ktoré si vyžaduje obmedzenie dopravy vykoná počas obmedzenia dopravy v lehote najneskôr do 119 (slovom: stodevätnásť) kalendárnych dní (ďalej „**Lehota obmedzenia dopravy**“)*,* ktorá sa počíta odo dňa začatia obmedzenia dopravy počas uskutočňovania stavebných prác (Diela,) o ktorom je Zhotoviteľ povinný vopred sa písomne dohodnúť s Objednávateľom (napr. v Zápise), do písomného oznámenia Zhotoviteľa o ukončení prác s obmedzením dopravy zaslaného formou emailu na emailovú adresu oprávnenej osoby Objednávateľa identifikovanej v Prílohe č. 10. Ukončenie stavebných prác s obmedzením dopravy je Zhotoviteľ zároveň povinný vyznačiť zápisom v stavebného denníku, ktorý potvrdí technický dozor Objednávateľa.

***Čl. III***

***Cena za vykonanie Diela***

3.1 Cena za vykonanie Diela (čo do rozsahu a množstva) je totožná s ponúkanou cenou. Jednotkové ceny uvedené v Prílohe č. 2 tejto Zmluvy: Ocenený výkaz výmer (ďalej len „**Príloha č. 2**“), ktorých súčet tvorí cenu za vykonanie Diela, sú záväzné, nemenné a pevné počas celého trvania Zmluvy.

 Cena za vykonanie Diela je celkovou cenou za Dielo a predstavuje náklady na všetky materiály, technológie, práce, skúšky a všetky ostatné položky a záväzky vynaložené Zhotoviteľom na Diele v súlade s touto Zmluvou pri jeho realizácii v režime 7 dní v týždni (počas víkendov a štátnych sviatkov) v predĺžených pracovných zmenách min. od 06:00 hod. do 20:00 hod., ktoré sú podľa zadávacej dokumentácie, TKP, technických noriem a všeobecne záväzných právnych predpisov nevyhnutné na riadne vykonanie Diela a jeho uvedenie do prevádzky, vrátane primeraného zisku.

 Cena za vykonanie Diela bez dane z pridanej hodnoty (ďalej len „DPH“): [doplniť]

 DPH 23%: [doplniť]

 Cena za vykonanie Diela s DPH: [doplniť]

 Cena za vykonanie Diela s DPH slovom: [doplniť]

3.2 Cena za vykonanie Diela špecifikovaného v rozsahu a obsahu dohodnutom v Čl. I Zmluvy a v súťažných podkladoch je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov. Cena za vykonanie Diela bude upravená podľa skutočne realizovaného množstva a druhu prác, a to dodatkom k Zmluve v súlade so záznamami v stavebnom denníku.

3.3 Pri ocenení nových prác (t. j. pre ktoré neboli dohodnuté zmluvné jednotkové ceny pri podpise Zmluvy) budú Zmluvné strany postupovať podľa časti B.2 Spôsob určenia ceny súťažných podkladov, ktoré sú neoddeliteľnou súčasťou Zmluvy a tvoria Prílohu č. 4 k tejto Zmluve.

***Čl. IV***

***Podmienky valorizačnej indexácie***

1. Jednotkové ceny uvedené v ponuke Zhotoviteľa sú pevné a nemenné počas celej doby trvania Zmluvy. Po uplynutí Celkovej lehoty vykonania diela je Zhotoviteľ povinný požiadať Objednávateľa o zazmluvnenie valorizačnej indexácie formou dodatku, ktorým sa upraví cena za vykonanie Diela uvedená Čl. III bod 3.1 Zmluvy. Zhotoviteľ pošle písomný návrh dodatku Objednávateľovi akonáhle bude odsúhlasený index v zmysle bodu 4.4 tohto článku Zmluvy za všetky kalendárne kvartály počas ktorých boli realizované práce - Dielo (t. j. po vyhotovení všetkých zápisov o výške valorizačného indexu za každý príslušný kalendárny kvartál realizácie prác - Diela) na odsúhlasenie vo formáte Word, vrátane všetkých príloh spojených s formálno-právnym uzavretím dodatku. Zmluvné strany berú na vedomie, že dodatok sa bude vyhotovovať najneskôr v lehote do konca kalendárneho kvartálu nasledujúceho po kalendárnom kvartáli, v ktorom bolo prevzaté Dielo.
2. Pri výpočte valorizačného indexu sa Zmluvné strany zaväzujú použiť ***Metodický pokyn Ministerstva dopravy a výstavby Slovenskej republiky č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov účinného dňa 8.6.2022*** (ďalej len „**Metodický pokyn MDV*“),*** a to v jeho plnom rozsahu. Metodický pokyn MDV je neoddeliteľnou Prílohou č. 6 Zmluvy a neoddeliteľnou Prílohou č. 7 Zmluvy je Tabuľka údajov o úpravách ceny v dôsledku zmien nákladov, ktorá slúži ako vzor pre vyhľadanie zdrojov pre výpočet indexov.
3. K prvému uplatneniu mechanizmu indexácie dochádza najskôr po 2 (dvoch) kvartáloch nasledujúcich po kvartáli, v ktorom uplynula lehota na predkladanie ponúk do verejného obstarávania.
4. Zhotoviteľ je povinný postupovať v zmysle bodu 4.2 tohto článku Zmluvy a požiadať Objednávateľa formou písomnej žiadosti o prerokovanie valorizačného indexu doloženého jeho výpočtom za príslušné obdobie (každý kalendárny kvartál, v ktorom boli realizované práce) najneskôr do 14 (štrnástich) kalendárnych dní od zverejnenia na web-stránke Štatistického úradu Slovenskej republiky. Po odsúhlasení predloženého valorizačného indexu v 2 (dvoch) origináloch (jeden pre Objednávateľa a jeden pre Zhotoviteľa) bude vyhotovený zápis o výške valorizačného indexu za príslušné obdobie (každý kalendárny kvartál, v ktorom boli realizované práce), ktorý za Objednávateľa podpíšu osoby oprávnené rokovať o veciach cenových.
5. V prípade, ak pri realizácii Diela dôjde k predĺženiu Celkovej lehoty vykonania diela alebo
k zmene Prílohy č. 1 (Harmonogram postupu a prác) v čase podpisu Zmluvy na základe udalostí, ktoré preukázateľne zo strany Zhotoviteľa nebolo možné predpokladať a zároveň Zhotoviteľ vykonal všetky adekvátne úkony k zabráneniu predĺženia Celkovej lehoty vykonania diela, pre mechanizmus indexácie sa použije referenčné obdobie a rozhodujúce obdobie podľa článku 2 ods. 3 Metodického pokynu MDV.
6. V prípade, ak pri realizácii Diela dôjde k predĺženiu Celkovej lehoty vykonania diela z dôvodov na strane Zhotoviteľa, pre mechanizmus indexácie za práce realizované po pôvodnej Celkovej lehote vykonania diela bude rozhodujúcim obdobím kvartál pôvodnej Celkovej lehoty vykonania diela.
7. V prípade, ak Zhotoviteľ poruší povinnosti uvedené v bode 4.1 a bode 4.4 tohto článku Zmluvy má Objednávateľ nárok požadovať od Zhotoviteľa zaplatenie zmluvnej pokuty vo výške 0,05% (päť stotín percenta) z fakturovanej ceny za vykonanie Diela v príslušnom kalendárnom roku za každý deň omeškania, a to až do predloženia žiadosti o prerokovanie valorizačného indexu podľa bodu 4.4 tohto článku Zmluvy alebo do účinnosti odstúpenia od Zmluvy v zmysle nasledujúcej vety tohto bodu tohto článku Zmluvy v prípade, ak by valorizačná indexácia upravovala ceny za príslušné obdobie, ktoré má byť upravené dodatkom nadol. Objednávateľ je zároveň oprávnený okamžite odstúpiť od Zmluvy pre jej podstatné porušenie.
8. Valorizačný index je Zhotoviteľ povinný uviesť na príslušnej faktúre s tým, že Čl. V Zmluvy sa vzťahuje na podmienky fakturácie valorizačného indexu (namiesto Súpisu prác sa v tomto prípade k faktúre prikladá Zápis o výške valorizačného indexu a Výpočet cenového dopadu podľa odsúhlaseného valorizačného indexu).
9. Všeobecné položky v procese obstarávania stavieb nepodliehajú valorizácii podľa tohto článku Zmluvy. Zoznam všeobecných položiek v procese obstarávania stavieb je definovaný v jednotlivých výkazoch výmer, ktoré sú Prílohou č. 2 Zmluvy.

***Čl. V***

***Platobné podmienky***

* 1. Zhotoviteľovi prislúcha úhrada len za skutočne vykonané práce na Diele.
	2. Fakturácia ceny za vykonanie Diela (ďalej len „**Fakturácia**“) bude uskutočňovaná na základe mesačných faktúr vyhotovených Zhotoviteľom a doporučene doručených do sídla Objednávateľa.
	3. Podkladom pre Fakturáciu bude technickým dozorom Objednávateľa potvrdený súpis skutočne vykonaných prác na Diele (ďalej len „**Súpis**“) za príslušný predchádzajúci kalendárny mesiac, vyhotovený na základe rekapitulácie uvedenej v stavebnom denníku. Technický dozor Objednávateľa potvrdí Súpis až po predložení protokolov o kvalite zabudovávaných materiálov a zmesí (preukazné skúšky, certifikáty, resp. všetky výsledky všetkých kontrolných skúšok).
	4. Práce, ktoré Zhotoviteľ vykoná bez predchádzajúceho písomného súhlasu Objednávateľa alebo odchýlne od súťažných podkladov a/alebo Zmluvy, Zhotoviteľ nie je oprávnený fakturovať a nebudú mu uhradené. Zhotoviteľovi nevzniká nárok na zaplatenie týchto prác.
	5. Z každej fakturovanej sumy za vykonané práce na Diele, predstavujúcej časť z ceny za vykonanie Diela bez DPH uvedenej v Čl. III bod 3.1 Zmluvy, zadrží Objednávateľ **5%** (päť percent) (ďalej len „**Zádržné**“). Táto skutočnosť bude uvedená v každej faktúre.
	6. Spôsob uvoľnenia Zádržného:

5.6.1 Zádržné slúži na zabezpečenie všetkých pohľadávok Objednávateľa voči Zhotoviteľovi, ktoré vzniknú z tohto zmluvného vzťahu. V prípade, ak Zhotoviteľ odmietne po dobu plynutia záručnej doby odstrániť riadne reklamované vady Diela, je Zádržné určené na úhradu nákladov, ktoré Objednávateľovi vznikli v súvislosti s odstránením týchto vád. V tomto prípade je Objednávateľ oprávnený jednostranne započítať pohľadávku voči Zhotoviteľovi so Zádržným podľa ustanovení § 358 a nasl. Obchodného zákonníka.

5.6.2 Zádržné Objednávateľ uvoľní po uplynutí záručnej doby Diela do 30 (tridsiatich) kalendárnych dní od doručenia žiadosti Zhotoviteľa adresovanej Objednávateľovi, pokiaľ nenastali skutočnosti zakladajúce nárok Objednávateľa postupovať podľa bodu 5.6.1 tohto článku Zmluvy. V prípade, ak nastali skutočnosti zakladajúce nárok Objednávateľa postupovať podľa bodu 5.6.1 tohto článku Zmluvy, vráti Objednávateľ Zhotoviteľovi v lehote podľa predchádzajúcej vety časť Zádržného, ktorá zo Zádržného zostala po uskutočnení zápočtu v súlade s bodom 5.6.1 poslednou vetou tohto článku Zmluvy. Ak po uskutočnení zápočtu v súlade s bodom 5.6.1 poslednou vetou tohto článku Zmluvy nezostala žiadna zostávajúca časť Zádržného / Zádržné bolo voči pohľadávke Objednávateľa započítané v celkovej výške, nemá Zhotoviteľ nárok na vrátenie žiadnej časti Zádržného.

1. Zhotoviteľ nie je oprávnený požadovať úroky alebo úroky z omeškania zo Zádržného odo dňa zadržania až do momentu, kedy je Objednávateľ povinný uvoľniť Zádržné podľa bodu 5.6 tohto článku Zmluvy.
2. Na účely Fakturácie sa za deň dodania považuje posledný deň obdobia, na ktoré sa platba vzťahuje.
3. Splatnosť faktúr je 30 (tridsať) kalendárnych dní od doporučeného doručenia faktúr bez nedostatkov do sídla Objednávateľa.
4. Faktúra musí obsahovať obligatórne náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“). Faktúra musí obsahovať aj nasledovné údaje: odvolávku na číslo Zmluvy, prípadne číslo dodatku, referenčné číslo u Objednávateľa, popis plnenia v zmysle predmetu Zmluvy, bankové spojenie podľa Zmluvy a musí k nej byť priložený Súpis alebo v prípade fakturácie valorizačnej indexácie Zápis o odsúhlasení valorizačného indexu a Výpočet cenového dopadu podľa odsúhlaseného valorizačného indexu. V prípade aplikácie ustanovenia § 69 ods. 12 pís. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikovania ustanovenia § 69 ods. 12 pís. j) Zákona o DPH je Zhotoviteľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Zmluvné strany berú na vedomie, že za správnosť údajov na faktúre je zodpovedný výhradne Zhotoviteľ a nevrátenie faktúry zo strany Objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí Objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) Zákona o DPH, má Objednávateľ nárok na náhradu takto vzniknutej škody voči Zhotoviteľovi v plnom rozsahu.
5. V prípade, ak je Zhotoviteľ v postavení zahraničnej osoby, riadi sa Zákonom o DPH.
6. Obálka, v ktorej bude faktúra odosielaná, musí byť označená slovom ***FAKTÚRA***. Faktúra musí byť odoslaná doporučene. V prípade, ak bude faktúra odoslaná ako obyčajná poštová zásielka nie je možné účtovať úrok z omeškania z fakturovanej ceny.

***Čl. VI***

***Zmluvné sankcie***

* 1. V prípade, ak Zhotoviteľ nedodrží termín začatia vykonávania stavebných prác (Diela) podľa Čl. II bod 2.5 tejto Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške **0,05%** (päť stotín percenta) z ceny za vykonanie Diela s DPH uvedenej v Čl. III bod 3.1 Zmluvy za každý aj začatý deň omeškania.
	2. V prípade omeškania Zhotoviteľa s ukončením stavebných prác (Diela) v Celkovej lehote vykonania diela uvedenej v Čl. II bod 2.1 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške **0,05%** (päť stotín percenta) z ceny za vykonanie Diela s DPH uvedenej v Čl. III bod 3.1 Zmluvy za každý aj začatý deň omeškania.
	3. V prípade, ak Zhotoviteľ nedodrží Lehotu obmedzenia dopravy podľa Čl. II bod 2.16 Zmluvy, vzniká Objednávateľovi nárok na zaplatenie zmluvnej pokuty vo výške **0,3%** (tri desatiny percenta) z ceny za vykonanie Diela s DPH uvedenej v Čl. III bod 3.1 Zmluvy za každý aj začatý deň omeškania.
	4. V prípade omeškania Zhotoviteľa spočívajúceho v nesplnení lehoty ukončenia Míľnika diela, vzniká Objednávateľovi nárok voči Zhotoviteľovi na zaplatenie zmluvnej pokuty za každé takéto oneskorenie vo výške **8.000,- Eur** (osem tisíc eur).
	5. V prípade, ak Zhotoviteľ neodstráni reklamované vady Diela v lehote podľa Čl. VII bod 7.2 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške **0,05%** (päť stotín percenta) z ceny za vykonanie diela s DPH uvedenej v Čl. III bod 3.1 Zmluvy za každý aj začatý deň omeškania.
	6. V prípade omeškania Zhotoviteľa s odstránením vád, resp. nedorobkov v preberacom konaní v lehote určenej v Zázname podľa Čl. X bod 10.5 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške **0,05 %** (päť stotín percenta) z ceny za vykonanie Diela s DPH uvedenej v Čl. III bod 3.1 Zmluvy za každý aj začatý deň omeškania.
	7. V prípade omeškania Objednávateľa so zaplatením faktúry, vzniká Zhotoviteľovi nárok voči Objednávateľovi na úrok z omeškania vo výške **0,03%** (tri stotiny percenta) z dlžnej sumy za každý deň omeškania.
	8. V prípade, ak kedykoľvek počas vykonávania Diela Objednávateľ zistí, že Zhotoviteľ nedodržal kvalitatívne parametre určené pre vykonanie Diela podľa Zmluvy (Čl. XI bod 11.1), vzniká Objednávateľovi nárok voči Zhotoviteľovi na zaplatenie zmluvnej pokuty vo výške **0,5% (**päť desatín percenta) z ceny za vykonanie Diela s DPH uvedenej v Čl. III bod 3.1 Zmluvy za každý zistený nedostatok. Zaplatením zmluvnej pokuty nie je dotknutá povinnosť Zhotoviteľa vykonať Dielo v súlade so Zmluvou.
	9. V prípade, ak Zhotoviteľ poruší povinnosť uvedenú v Čl. II bod 2.15 a/alebo Čl. VIII bod 8.1 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške **500,- EUR** (päťsto eur), a to aj opakovane za každé porušenie.
	10. Ak Zhotoviteľ poruší ktorúkoľvek povinnosť uvedenú v Čl. II. bod 2.1 (inú než dodržanie Celkovej lehoty vykonania diela), bod 2.3, bod 2.11 Zmluvy, Čl. VIII bod 8.3 Zmluvy, Čl. XI. bod 11.2, bod 11.3 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške **0,05%** (päť stotín percenta) z celkovej ceny za vykonanie Diela s DPH uvedenej v Čl. III bod 3.1 Zmluvy za každý, aj začatý deň trvania porušenia povinnosti, a to samostatne za každé jednotlivé porušenie povinnosti.
	11. Ak Zhotoviteľ poruší ktorúkoľvek povinnosť uvedenú v Čl. VIII bod 8.4, bod 8.6, bod 8.8, bod 8.10, bod 8.11, bod 8.12, bod 8.18, bod 8.19 Zmluvy, Čl. IX bod 9.1, bod 9.3 Zmluvy, Čl. XII bod 12.3 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške **0,05%** (päť stotín percenta) z ceny za vykonanie Diela s DPH za každý zistený nedostatok, a to aj opakovane.
	12. Ustanoveniami tohto Čl. VI Zmluvy nie sú dotknuté nároky Objednávateľa na náhradu škody v plnej výške popri zmluvnej pokute v zmysle platných právnych predpisov, t. j. zmluvná pokuta sa dojednáva samostatne popri prípadných nárokoch na náhradu škody. Zaplatením akejkoľvek zmluvnej pokuty alebo inej paušalizovanej náhrady škody podľa Zmluvy nie je dotknutý nárok Objednávateľa na náhradu škody v plnej výške v zmysle platných právnych predpisov (napr. škoda, ktorá mu vznikne prípravou a zabezpečením miesta plnenia spočívajúcim v osadení dočasného dopravného značenia, prípadne inými na opravu nadväzujúcimi činnosťami). Vyčíslený a odôvodnený nárok je Zhotoviteľ povinný uhradiť.
	13. V prípade vzájomných nárokov Objednávateľa a Zhotoviteľa, budú Zmluvné strany postupovať podľa ustanovení § 358 a nasl. Obchodného zákonníka.

***Čl. VII***

***Záručná doba,******zodpovednosť za vady***

1. Záručná doba na Dielo je 60 (šesťdesiat) kalendárnych mesiacov.
2. Záručná doba Diela začína plynúť dňom písomného prevzatia Diela Objednávateľom od Zhotoviteľa na základe písomného odovzdávacieho a preberacieho protokolu v súlade s Čl. X bod 10.6 Zmluvy (ďalej len „**Preberací protokol**“). Počas záručnej doby Diela zodpovedá Zhotoviteľ za vzniknuté vady Diela a je povinný ich na základe reklamácie Objednávateľa odstrániť na svoje náklady najneskôr do 30 (tridsiatich) kalendárnych dní odo dňa doručenia reklamácie Objednávateľom Zhotoviteľovi, ak sa s prihliadnutím na povahu vady Zmluvné strany písomne nedohodnú na skrátení a/alebo predĺžení tejto doby. Doba od uplatnenia práva zo zodpovednosti za vady až do doby, keď Objednávateľ po skončení odstránenia reklamovanej vady bol povinný Dielo prevziať, sa do záručnej doby nepočíta.
3. Uznanie reklamovanej vady Diela je Zhotoviteľ povinný písomne potvrdiť do 14 (štrnástich) kalendárnych dní odo dňa doručenia reklamácie, pričom v prípade neuznania reklamovanej vady, je Zhotoviteľ povinný Objednávateľovi písomne oznámiť odmietnutie uznania vady s odôvodnením v uvedenej 14 (štrnásť) - dňovej lehote. V prípade, ak Zhotoviteľ nedoručí Objednávateľovi písomné potvrdenie uznania alebo odmietnutia reklamovanej vady Diela v lehote do 14 (štrnástich) kalendárnych dní odo dňa doručenia reklamácie, tak Zmluvné strany považujú reklamovanú vadu za uznanú Zhotoviteľom.
4. Ak Zhotoviteľ neodstráni vady podľa bodu 7.2 tohto článku Zmluvy alebo ich odmietne odstrániť podľa 7.3 tohto článku, Objednávateľ je oprávnený dať vady odstrániť tretej osobe. Objednávateľ má voči Zhotoviteľovi nárok na úhradu takto vzniknutých nákladov.
5. Zhotoviteľ zodpovedá za to, že Dielo má zmluvne dohodnuté vlastnosti, a že zodpovedá technickým predpisom a normám uplatneným v Zmluve, a že nemá vady, ktoré by rušili alebo znižovali hodnotu a/alebo schopnosť jeho používania na obvyklé alebo zmluvne predpokladané účely.
6. V prípade, že pri preberaní Diela alebo počas plynutia záručnej doby Objednávateľ zistí vady Diela spočívajúce v nedodržaní kvalitatívnych parametrov určených pre vykonanie Diela podľa Zmluvy, má Objednávateľ okrem zákonných nárokov aj nárok voči Zhotoviteľovi na predĺženie záručnej doby primerane podľa povahy nedostatku. Prípadné predĺženie záručnej doby sa vykoná uzavretím písomného priebežne číslovaného dodatku k Zmluve postupom podľa Čl. XVI bod 16.4 Zmluvy.
7. Pred uplynutím záručnej doby zvolá Objednávateľ hodnotenie stavu Diela, ktoré bude vykonané v poslednom mesiaci záručnej doby spoločnou prehliadkou zástupcom odboru mostov Objednávateľa, technickým dozorom Objednávateľa a osobami oprávnenými konať za Zhotoviteľa v technických veciach. Z prehliadky bude vyhotovený *Protokol o ukončení záručnej doby diela*, v ktorom bude zhodnotený stav Diela ku koncu záručnej doby.

***Čl. VIII***

***Podmienky vykonania Diela***

* 1. Zhotoviteľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti premávky na mieste plnenia, za prevoz odpadu Objednávateľa vzniknutého pri vykonaní Diela a akúkoľvek škodu spôsobenú či už Objednávateľovi alebo tretím osobám pri prevoze odpadu Objednávateľa Zhotoviteľom a všetky prípadné škody zavinené svojou činnosťou v súvislosti s vykonaním Diela. Pri uskutočňovaní prác súvisiacich s vykonaním Diela je Zhotoviteľ povinný dodržiavať všetky súvisiace predpisy o ochrane zdravia a bezpečnosti pri práci, predpisy o ochrane životného prostredia ako aj o bezpečnosti premávky na diaľnici vyplývajúce zo zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a vyhlášky Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.
	2. Pred začatím vykonávania Diela je Zhotoviteľ povinný okamžite písomne upozorniť Objednávateľa formou zápisu v stavebnom denníku na nedostatky na mieste plnenia brániace riadnemu začatiu s prácami.
	3. Odo dňa odovzdania Staveniska je Zhotoviteľ povinný viesť stavebný denník k Dielu podľa zákona č. 25/2025 Z. z. Stavebný zákon v platnom znení (ďalej len „**Stavebný zákon**“) a v znení príslušných vykonávacích právnych predpisov. Stavebný denník musí byť trvale prístupný a editovateľný všetkými zástupcami oboch Zmluvných strán uvedenými v tejto Zmluve, prístupný ďalším osobám uvedeným v § 39 ods. 2 Stavebného zákona a kontrolným orgánom (napr. štátny stavebný dohľad), a to tak, aby bol stavebný denník chránený pred sprístupnením tretím osobám (s výnimkou kontrolných orgánov v prípade výkonu kontroly, resp. dohľadu), pred krádežou, poškodením, zničením. Konkrétny spôsob vedenia (vyhotovenia) stavebného denníka bude Zmluvnými stranami dohodnutý a zaznamenaný v Zápise. V prípade vedenia stavebného denníka v listinnej podobe je Zhotoviteľ povinný zabezpečiť prístup k stavebnému denníku na Stavenisku, a to v obytnom kontajneri/ unimobunke, prípadne (ak sa tak zmluvné strany písomne dohodnú) aj na inom mieste na Stavenisku. Vedenie stavebného denníka sa končí dňom, keď sú odstránené všetky vady a nedorobky Diela v preberacom konaní a celé Dielo je zo strany Objednávateľa prevzaté.
	4. Zhotoviteľ nevykoná žiadne zmeny prác bez predchádzajúceho písomného príkazu technického dozoru Objednávateľa. Objednávateľ je oprávnený kontrolovať vykonávanie Diela.
	5. V prípade, ak sa množstvo prác nezhoduje s množstvom uvedeným vo výkaze výmer, je Zhotoviteľ povinný na túto skutočnosť bezodkladne, ešte pred vykonaním príslušnej práce, písomne upozorniť Objednávateľa. Ak Zhotoviteľ neupozorní Objednávateľa v zmysle predchádzajúcej vety, Zhotoviteľovi nevzniká nárok na zaplatenie naviac prác.
	6. Zhotoviteľ je povinný v plnej miere rešpektovať organizáciu dopravy podľa podmienok určenia MD SR podľa § 3 zákona č. 135/1961 Zb. o pozemných komunikáciách (cestný zákon) v znení neskorších predpisov.
	7. Zmluvne nedohodnuté práce, nevyhnutné pre riadne vykonanie Diela, je Zhotoviteľ na požiadanie Objednávateľa povinný vykonať za podmienky dohody o ich kvalite, rozsahu, vplyve na Celkovú lehotu vykonania diela a cenu za vykonanie Diela podľa Čl. III bod 3.1 Zmluvy, a to všetko v súlade s ustanoveniami ZVO a Čl. I bod 1.3 Zmluvy.
	8. Zhotoviteľ zodpovedá za primeraný poriadok a čistotu na Stavenisku a je povinný odstraňovať na svoje náklady odpady a nečistoty vzniknuté jeho prácami.
	9. Pri vykonávaní Diela je Zhotoviteľ viazaný pokynmi Objednávateľa a/alebo technického dozoru Objednávateľa. Zhotoviteľ je povinný s odbornou starostlivosťou skúmať, či pokyny mu dané Objednávateľom a/alebo technickým dozorom Objednávateľa sú vhodné k vykonaniu Diela. V prípade, ak Zhotoviteľ bez zbytočného odkladu písomne neupozorní Objednávateľa na nevhodnosť týchto pokynov zodpovedá za vady Diela, ktoré boli týmito pokynmi spôsobené. V prípade, ak bude Objednávateľ písomne trvať na svojich pokynoch napriek skutočnosti, že bol na dôvod ich nevhodnosti Zhotoviteľom písomne upozornený, nezodpovedá Zhotoviteľ za vady diela priamo spôsobené nevhodnosťou týchto pokynov.
	10. V prípade vzniku akýchkoľvek odpadov pri vykonávaní Diela je Zhotoviteľ zodpovedný za nakladanie s týmito odpadmi podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) a je povinný plniť všetky svoje povinnosti, ktoré prislúchajú držiteľovi odpadu podľa príslušných ustanovení zákona o odpadoch. Jedná sa najmä, nie však výlučne, o povinnosti držiteľa odpadu podľa ustanovenia § 14 ods.1 a § 77 zákona o odpadoch, a to zabezpečenie triedenia, zaraďovania, zhromažďovania, určeného spôsobu zhodnocovania a zneškodňovania, odovzdávania, odvozu, skladovania, likvidácie odpadu a celkového nakladania so všetkými odpadmi, vrátane nebezpečných odpadov určeným spôsobom. Zodpovedný zamestnanec Objednávateľa poverený kontrolou selektívnej demolácie je za účelom tejto činnosti oprávnený vykonávať takúto kontrolu na Stavenisku priebežne na mesačnej báze.
	11. Zhotoviteľ je zároveň povinný dodržiavať všetky povinnosti v zmysle vyhlášky Ministerstva životného prostredia Slovenskej republiky (ďalej len „**MŽP SR**“) č. 366/2015 Z. z. o evidenčnej povinnosti a ohlasovacej povinnosti v znení neskorších predpisov (ďalej len „**vyhláška** **o evidencii odpadov**“), vyhlášky MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov a vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov, ako aj v zmysle ostatných právnych predpisov v oblasti nakladania s odpadmi. V súlade s ust. § 2 vyhlášky 344/2022 Z.z. o stavebných odpadoch a odpadoch z demolácií, ktorou sa vykonávajú niektoré ustanovenia zákona o odpadoch sa Zhotoviteľ zaväzuje preukázať Objednávateľovi oprávnenie nakladania s odpadmi a udržiavať ho platné počas trvania Zmluvy. Podmienky o fyzickom nakladaní so stavebnými odpadmi alebo odpadmi z demolácií stanovené v § 2 vyhlášky Ministerstva životného prostredia Slovenskej republiky č. 344/2022 Z.z. o stavebných odpadoch a odpadoch z demolácií, sú uvedené v Prílohe č. 3 Zmluvy.
	12. Zhotoviteľ je povinný uchovávať všetky doklady preukazujúce spôsob nakladania s odpadom, spôsob jeho spracovania a v zmysle vyhlášky o evidencii odpadov je povinný viesť evidenciu odpadov na Evidenčnom liste odpadu. Ku dňu prebratia Diela podľa Čl. X bod 10.6 Zmluvy alebo odovzdaniu jednotlivých konštrukčných častí Diela pred ich zakrytím podľa Čl. X. bod 10.3 Zmluvy je Zhotoviteľ povinný Objednávateľovi odovzdať všetky doklady preukazujúce množstvo odpadov, spôsob nakladania s odpadmi a spôsob ich spracovania, ktoré vznikli pri vykonávaní Diela alebo pri plnení tejto Zmluvy, vrátane Evidenčných listov odpadov. Doklady o množstve a spôsobe nakladania s odpadmi a ich spracovania podľa tohto bodu je Zhotoviteľ Objednávateľovi povinný predložiť alebo odovzdať aj kedykoľvek na vyžiadanie Objednávateľa. Zároveň je Zhotoviteľ povinný všetky doklady podľa tohto bodu vzťahujúce sa k nakladaniu s odpadom počas celého kalendárneho roka odovzdať Objednávateľovi za každý kalendárny mesiac, najneskôr však do 20 kalendárneho dňa príslušného mesiaca.
	13. Všetok kovový odpad vo vlastníctve Objednávateľa, ktorý vznikne pri vykonávaní Diela je Zhotoviteľ povinný bezodkladne po jeho vzniku odovzdať spoločnosti oprávnenej na zber a likvidáciou odpadu v mene a na účet Objednávateľa. Na tento účel Objednávateľ udelí Zhotoviteľovi plnú moc, ktorej vzor tvorí prílohu č. 8 Zmluvy, a to po nadobudnutí účinnosti Zmluvy. Doklad potvrdený spoločnosťou oprávnenou na zber a likvidáci odpadu (ďalej len „**Vážny lístok**“), ktorý Zhotoviteľ získa odovzdaním kovového odpadu, je povinný odovzdať Objednávateľovi najneskôr do 7 (siedmych) kalendárnych dní odo dňa odovzdania kovového odpadu spoločnosti oprávnenej na zber a likvidáciou odpadu.
	14. V prípade, ak vznikne Objednávateľovi akákoľvek škoda v súvislosti s porušením povinností Zhotoviteľa dodržiavať ustanovenia v oblasti nakladania s odpadmi a/alebo v oblasti ich spracovania podľa tohto článku Zmluvy alebo podľa príslušných právnych predpisov, Zhotoviteľ je povinný túto škodu v celom rozsahu Objednávateľovi nahradiť. Škodou podľa tohto bodu sa myslí aj uloženie akejkoľvek sankcie Objednávateľovi zo strany príslušných orgánov v oblasti odpadového hospodárstva za nesplnenie akejkoľvek povinnosti Zhotoviteľa.
	15. Zhotoviteľ je povinný organizovať práce na Diele a zo Staveniska vypratať materiály a mechanizmy tak, aby nespôsobil zbytočné obmedzenie cestnej premávky.
	16. Zhotoviteľ berie na vedomie, že po ukončení stavebných prác na Diele sa Dielo spúšťa do plnej prevádzky.
	17. Zhotoviteľ sa zaväzuje, že on i iná osoba, ktorej zdroje boli použité na preukázanie finančného a ekonomického postavenia spoločne preberajú zodpovednosť za plnenie Zmluvy. Primárnu zodpovednosť za plnenie Zmluvy voči Objednávateľovi nesie Zhotoviteľ, a to aj v prípade uvedenom v predchádzajúcej vete.
	18. Pri vykonaní Diela musí byť trvale prítomný zástupca Zhotoviteľa, poverený riadením prác - ***stavbyvedúci***.
	19. Označenie Staveniska zabezpečí Objednávateľ (príslušné SSÚD alebo SSÚR) v zmysle platných a účinných právnych predpisov Slovenskej republiky. Zabezpečenie a údržba dočasného dopravného značenia pre usmernenie dopravy počas vykonávania prác nie je súčasťou Diela podľa Zmluvy. V prípade, ak zavinením Zhotoviteľa nebude využitý čas trvania dopravného obmedzenia (prestoje zavinené Zhotoviteľom), Objednávateľovi vzniká nárok na úhradu nákladov za prenájom prenosných dopravných značiek z titulu náhrady škody, a to za dobu trvania prestoja, pričom výška náhrady škody bude vyčíslená v zmysle aktuálne platného cenníka Objednávateľa. Táto skutočnosť bude uvedená technickým dozorom Objednávateľa v stavebnom denníku.
	20. Zhotoviteľ sa zaväzuje, že nebude v súvislosti s vykonávaním Diela podľa Zmluvy zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako ani právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**Zákon o nelegálnej práci**“), v spojení so zákonom č. 311/2001 Z. z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
	21. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 Zákona o nelegálnej práci, t.j. porušenie zákazu prijať prácu alebo službu, ktorú Objednávateľovi na základe Zmluvy dodáva alebo poskytuje Zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude Objednávateľovi uložená pokuta, ktorú Objednávateľ uhradí, Objednávateľ si uplatní jej náhradu u Zhotoviteľa a Zhotoviteľ sa zaväzuje túto pokutu Objednávateľovi v celom rozsahu nahradiť.
	22. Zhotoviteľ je pri plnení Zmluvy povinný dodržiavať príslušné právne predpisy v oblasti ochrany životného prostredia, a zároveň sa zaväzuje Objednávateľa informovať o každom správnom alebo inom konaní týkajúcom sa porušenia povinnosti na úseku ochrany životného prostredia a poskytnúť Objednávateľovi všetku potrebnú súčinnosť, všetky potrebné informácie a podklady.
	23. V prípade, ak konaním Zhotoviteľa v súvislosti s plnením predmetu Zmluvy dôjde k porušeniu predpisov v oblasti ochrany životného prostredia, Objednávateľ má nárok voči Zhotoviteľovi na zaplatenie zmluvnej pokuty vo výške 500,- EUR (päťsto eur) za každé takého porušenie, a to aj opakovane.

***Čl. IX***

***Subdodávatelia***

1. Zhotoviteľ nesmie Dielo ako celok odovzdať na vykonanie inému subjektu. Časť Diela môže Zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 5 tejto Zmluvy - Zoznam subdodávateľov a podiel subdodávok (ďalej len „**Príloha č. 5**“). Súhlas Objednávateľa s dodaním časti Diela prostredníctvom subdodávateľa nezbavuje Zhotoviteľa povinnosti a zodpovednosti za všetky práce a činnosti subdodávateľa.
2. Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“), potom je Zhotoviteľ, ako aj jeho subdodávatelia, povinný dodržať túto povinnosť po celú dobu trvania Zmluvy, pričom Zhotoviteľ zodpovedá za splnenie tejto povinnosti aj zo strany subdodávateľov. V prípade porušenia povinnosti Zhotoviteľa podľa predchádzajúcej vety je Objednávateľ oprávnený od Zmluvy odstúpiť v okamihu, v ktorom sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán Objednávateľovi akúkoľvek sankciu, Zhotoviteľ je povinný túto sankciu mu v plnej výške nahradiť.
3. Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 5 výlučne formou písomného priebežne číslovaného dodatku k Zmluve postupom podľa Čl. XVI bod 16.4 Zmluvy. Nový subdodávateľ musí spĺňať povinnosť zápisu v registri partnerov verejného sektora podľa Zákona o registri partnerov verejného sektora, a to v prípade, ak mu takáto povinnosť zo Zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa Zákona o registri partnerov verejného sektora, v prípade, ak mu takáto povinnosť zo Zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa atď.). Zhotoviteľ je povinný žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa Zákona o registri partnerov verejného sektora, a to v prípade, ak mu takáto povinnosť zo Zákona o registri partnerov verejného sektora vyplýva.
4. Zhotoviteľ vyhlasuje, že Príloha č. 5 obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**Údaje**“). Zmenu Údajov akéhokoľvek aktuálneho subdodávateľa je Zhotoviteľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu Údajov nie je potrebné uzatvoriť dodatok k Zmluve. V prípade nesplnenia povinnosti Zhotoviteľa v zmysle predchádzajúcej vety má Objednávateľ nárok na zmluvnú pokutu vo výške 100,- EUR (sto eur) za každý jeden neoznámený zmenený Údaj, ako aj náhradu škody, ktorá Objednávateľovi v tejto súvislosti vznikne. V dodatku k Zmluve, ktorým sa mení pôvodný subdodávateľ, je Zhotoviteľ povinný uviesť aktuálne a úplné Údaje nového subdodávateľa. V prípade, ak Zhotoviteľ bezodkladne neoznámi subdodávateľa, resp. ďalšieho subdodávateľa Objednávateľovi, je povinný zaplatiť Objednávateľovi zmluvnú pokutu vo výške 5.000,- EUR (päťtisíc eur).
5. V prípade, ak Zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení Zmluvy skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak Zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení Zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je Zhotoviteľ povinný zaplatiť Objednávateľovi zmluvnú pokutu za každé takéto porušenie vo výške 5.000,- EUR (päťtisíc eur). Porušenie týchto povinností sa považuje za podstatné porušenie Zmluvy. Objednávateľ je zároveň v tomto prípade oprávnený okamžite odstúpiť od Zmluvy pre jej podstatné porušenie.

***Čl. X***

***Preberanie Diela***

* 1. Zmluvné strany sa dohodli na preberaní Diela ako celku. Žiadna časť Diela nesmie byť zakrytá bez súhlasu technického dozoru Objednávateľa a Zhotoviteľ je povinný umožniť technickému dozoru Objednávateľa skontrolovať akúkoľvek časť Diela. Pokiaľ sa Zmluvné strany nedohodnú inak, náklady na kontrolu Diela znáša Zhotoviteľ.
	2. Zhotoviteľ pripraví k preberaciemu konaniu celkové hodnotenie kvality vykonaných stavebných prác (resp. vykonaného Diela), v zmysle bodu 10.7 tohto článku Zmluvy.
	3. Preberanie Diela bude vykonané v súlade s TKP, podľa zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a v súlade s kontrolným a skúšobným plánom. O odovzdaní jednotlivých konštrukčných častí Diela pred ich zakrytím budú Zhotoviteľom vykonané záznamy v stavebnom denníku, ktoré potvrdí svojím podpisom technický dozor Objednávateľa, čo však nezbavuje Zhotoviteľa zodpovednosti za prípadné vady, nedostatky alebo nedorobky. Skutočnosť, že Objednávateľ skontroloval výkresy, výpočty, dodávky a vykonané práce, nezbavuje Zhotoviteľa zodpovednosti za prípadné vady, nedostatky a nedorobky.
	4. Za riadne ukončené Dielo sa považuje ukončenie stavebných prác na Diele riadne a včas, bez vád, resp. nedorobkov, a v súlade s kvalitatívnymi požiadavkami kladenými na Dielo podľa Zmluvy, súťažných podkladov a všetkých technických noriem.
	5. Preberacie konanie Diela začína na základe postupu a v lehote podľa Čl. II bod 2.14 Zmluvy. V prípade, ak po začatí preberacieho konania Diela Objednávateľ zistí vady, resp. nedorobky na Diele, Zmluvné strany spíšu *Záznam zo začatia preberacieho konania diela* (ďalej len „**Záznam**“), ktorý podpíšu za Zmluvné strany osoby oprávnené konať v technických veciach a technický dozor Objednávateľa. V Zázname Zmluvné strany spíšu vady, resp. nedorobky Diela. V Zázname Objednávateľ určí Zhotoviteľovi lehotu na odstránenie vád, resp. nedorobkov Diela. Zhotoviteľ je povinný vady, resp. nedorobky Diela uvedené v Zázname odstrániť v lehote stanovenej Objednávateľom v Zázname.
	6. Ak po začatí preberacieho konania Objednávateľ nezistí vady, resp. nedorobky Diela, alebo ak vady, resp. nedorobky Diela budú odstránené podľa bodu 10.5 tohto článku Zmluvy, o odovzdaní a prevzatí Diela spíšu Zmluvné strany **Preberací protokol**, ktorý podpíšu za Zmluvné strany osoby oprávnené konať v technických veciach a technický dozor Objednávateľa. Dňom podpísania Preberacieho protokolu oboma Zmluvnými stranami prechádza na Objednávateľa nebezpečenstvo škody na Diele.
	7. Najneskôr ku dňu podpisu Preberacieho protokolu (uvedeného v predchádzajúcom bode Zmluvy) je Zhotoviteľ povinný odovzdať Objednávateľovi kompletnú *Správu o hodnotení kvality stavebných prác* v 2 (dvoch) vyhotoveniach, stavebný denník v 1 (jednom) vyhotovení a dokumentáciu skutočného realizovania stavby (DSRS) v 3 (troch) vyhotoveniach a komplet dokumentáciu predloženú k preberaniu Diela v 1 (jednom) vyhotovení, vrátane dokumentácie skutočného realizovania stavby (DSRS) v digitálnej forme na USB nosiči.

***Čl. XI***

***Kvalita vykonaných prác***

* 1. Zhotoviteľ sa zaväzuje Dielo vykonať podľa TKP, slovenských technických noriem (ďalej len „**STN**“) a európskych noriem (ďalej len „**EN**“) platných a účinných v čase predloženia ponuky zhotoviteľa ako uchádzača v procese verejného obstarávania. Pokiaľ v priebehu vykonávania Diela dôjde k zmene TKP, predpisov a/alebo noriem platných a účinných v čase predkladania ponuky, Zhotoviteľ je povinný na túto skutočnosť písomne upozorniť osobu vykonávajúcu technický dozor Objednávateľa a čakať na jeho pokyn týkajúci sa ďalšieho postupu.
	2. Minimálne 21 (dvadsaťjeden) dní pred realizáciou jednotlivých technológií je Zhotoviteľ povinný predložiť Objednávateľovi technologický predpis (postup spracovaný pre konkrétnu technológiu, certifikáty kvality a preukazné skúšky všetkých materiálov zabudovávaných do konštrukcie) na odsúhlasenie Objednávateľom. Každý technologický predpis musí byť schválený Objednávateľom minimálne 14 (štrnásť) kalendárnych dní pred začatím realizácie prác.
	3. Zhotoviteľ sa zaväzuje ku dňu podpísania Zmluvy predložiť Objednávateľovi kontrolný a skúšobný plán (príručka kvality).

***Čl. XII***

***Spolupráca Zhotoviteľa s Objednávateľom pri stavebných prácach***

* 1. Zhotoviteľ poveruje funkciou stavbyvedúceho .............[doplniť]................., a v prípade jeho neprítomnosti ................ [doplniť]........................., ktorý je oprávnený ho zastupovať pri prevzatí Staveniska, mesačnom zisťovaní skutočne vykonaných prác, na kontrolných dňoch, pri vykonávaní predpísaných skúšok, odovzdaní jednotlivých konštrukčných častí Diela pred ich zakrytím podľa Čl. X bodov 10.1 a 10.3 Zmluvy a/alebo prevzatím Diela a vyhotovení faktúr.
	2. Objednávateľ poveruje funkciou technického dozoru poverenú osobu zo strediska správy, prevádzky a údržby, SSÚD Beharovce identifikovanej v Prílohe č. 10. V ich neprítomnosti bude technický dozor vykonávať poverený zástupca objednávateľa identifikovanej v Prílohe č. 10. Technický dozor bude zastupovať objednávateľa pri odovzdaní Staveniska, zisťovaní skutočne vykonaných prác, na kontrolných dňoch, pri kontrole vykonávania predpísaných skúšok, prevzatí jednotlivých konštrukčných častí Diela pred ich zakrytím podľa Čl. X bodov 10.1 a 10.3 Zmluvy a/alebo prevzatím Diela, kontrole vyhotovených faktúr a v iných prípadoch zverených technickému dozoru podľa Zmluvy.
	3. V prípade zmeny stavbyvedúceho počas trvania Zmluvy, Zhotoviteľ je oprávnený zmeniť stavbyvedúceho len s predchádzajúcim písomným súhlasom Objednávateľa. Objednávateľom písomne odsúhlasená osoba stavbyvedúceho je poverená výkonom funkcie až do doby ukončenia platnosti Zmluvy, resp. do doby odsúhlasenia novej zmeny uvedenej osoby. Nový stavbyvedúci musí spĺňať podmienky účasti podľa § 34 ods. 1 ZVO určené pre činnosť stavbyvedúceho, ktorých splnenie preukazoval Zhotoviteľ vo verejnom obstarávaní. Súhlas Objednávateľa nezbavuje Zhotoviteľa povinnosti a zodpovednosti za činnosti stavbyvedúceho. Objednávateľ má právo požiadať Zhotoviteľa o zmenu stavbyvedúceho vybratého Zhotoviteľom, ak nový stavbyvedúci nespĺňa uvedené podmienky účasti.
	4. V prípade stavbyvedúceho, ktorý vykonáva činnosť v postavení samostatne zárobkovo činnej osoby a bola ním preukazovaná technická a odborná spôsobilosť v zmysle § 34 ods. 1 ZVO, je Zhotoviteľ oprávnený zmeniť osobu stavbyvedúceho iba za dodržania podmienok uvedených v § 34 ods. 3 ZVO.

***Čl. XIII***

***Sociálne hľadisko***

* 1. Zmluvné strany sa dohodli, že v rámci vykonávania Diela podľa Zmluvy majú v súlade s § 2 ods. 5 písm. p) a § 10 ods. 7 ZVO záujem na zavedení pozitívneho sociálneho vplyvu, a to prostredníctvom použitia sociálneho hľadiska (ďalej len „**sociálne hľadisko**“), ktorým Objednávteľ plní povinnosť sociálneho verejného obstarávania.
	2. Objednávateľ a Zhotoviteľ sa v súlade s ustanoveniami ZVO uvedenými v bode 13.1 tohto článku Zmluvy dohodli, že Zhotoviteľ bude vykonávať Dielo podľa Zmluvy prostredníctvom najmenej 1 (jednej) osoby, ktorá je s ním, alebo s jeho subdodávateľom/mi v pracovnoprávnom alebo inom obdobnom pracovnom vzťahu a ktorá pri nástupe do zamestnania spĺňala postavenie znevýhodneného uchádzača o zamestnanie podľa § 8 ods. 1) a 2) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Zhotoviteľ zamestnanie takejto osoby potvrdí Čestným vyhlásením o splnení sociálneho hľadiska vo verejnom obstarávaní, ktorá je ako príloha č. 9 neoddeliteľnou súčasťou Zmluvy (ďalej len „**Príloha č. 9**“).
	3. Zhotoviteľ sa zaväzuje, že ku dňu začatia realizácie Diela ako aj počas celej doby jeho realizácie bude zamestnávať on alebo jeho subdodávatelia v pracovnoprávnom alebo inom obdobnom vzťahu najmenej 1 (jednu) osobu, ktorá ku dňu vzniku pracovnoprávneho alebo iného obdobného vzťahu uzatvoreného za účelom plnenia tejto Zmluvy spĺňa minimálne 1 (jedno) kritérium sociálneho hľadiska znevýhodneného uchádzača o zamestnanie, a to že je:
1. občan je mladší ako 26 rokov veku a ukončil príslušným stupňom vzdelania sústavnú prípravu na povolanie v dennej forme štúdia pred menej ako dvomi rokmi a od jej ukončenia nemal pravidelne platené zamestnanie,
2. občan je starší ako 50 rokov veku,
3. občan bol pred nástupom do zamestnania vedený v evidencii uchádzačov o zamestnanie najmenej 12 po sebe nasledujúcich mesiacov,
4. občan, ktorý dosiahol vzdelanie nižšie ako stredné odborné vzdelanie podľa § 16 ods. 4 písm. b) zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších zákonov (ďalej len „**zákon o výchove a vzdelávaní**“),
5. občan, ktorý najmenej 12 po sebe nasledujúcich kalendárnych mesiacov pred zaradením do evidencie uchádzačov o zamestnanie nemal pravidelne platené zamestnanie a nevykonával alebo neprevádzkoval samostatnú zárobkovú činnosť dlhšie ako 6 po sebe nasledujúcich mesiacov,
6. štátny príslušník tretej krajiny, ktorému bol udelený azyl alebo ktorému bola poskytnutá doplnková ochrana, podľa § 2 písm. b) zákona č. 480/2002 Z. z. o azyle a o zmene a doplnení niektorých zákonov v znení neskorších predpisov,
7. občan, ktorý žije ako osamelá dospelá osoba s jednou alebo viacerými osobami odkázanými na jeho starostlivosť alebo starajúca sa aspoň o jedno dieťa pred skončením povinnej školskej dochádzky podľa § 19 zákona o výchove a vzdelávaní,
8. občan so zdravotným postihnutím,
9. občan, ktorý ukončil poberanie materského alebo poberanie rodičovského príspevku menej ako dva roky pred zaradením do evidencie uchádzačov o zamestnanie a ktorý počas poberania materského alebo počas poberania rodičovského príspevku nemal príjem zo zárobkovej činnosti zamestnanca a zo samostatnej zárobkovej činnosti.
	1. Objednávateľ má právo vyžiadať si od Zhotoviteľa kedykoľvek počas účinnosti Zmluvy informácie o tom, ako plní ustanovenia tohto článku Zmluvy a Zhotoviteľ je povinný poskytnúť Objednávateľovi nevyhnutne potrebnú súčinnosť, ktorou preukáže pravdivosť údajov uvedených v Prílohe č. 9 Zmluvy.

***Čl. XIV***

***Ukončenie Zmluvy***

* 1. Zmluva zanikne v celom rozsahu splnením všetkých práv a povinností obidvoch Zmluvných strán, t. j. po uplynutí záručnej doby a odstránení prípadných vád reklamovaných v záručnej dobe. Zmluvu je možné ukončiť písomnou dohodou Zmluvných strán, písomným odstúpením od Zmluvy niektorou Zmluvnou stranou a výpoveďou Objednávateľa.
	2. Ukončením Zmluvy akýmkoľvek spôsobom nie sú dotknuté práva Objednávateľa súvisiace so Zádržným v zmysle Čl. V bod 5.5 a nasl. Zmluvy, so zárukou Diela a odstraňovaním vád Diela počas jeho záručnej doby, zodpovednosťou za vady vzťahujúce sa na Dielo, ako ani ustanovenia o riešení sporov. Ukončením Zmluvy akýmkoľvek spôsobom nie je dotknuté právo Objednávateľa na zaplatenie zmluvných pokút a/alebo náhrady škody a/alebo na zaplatenie inej paušalizovanej náhrady v zmysle Zmluvy.
	3. V prípade zániku Zmluvy dohodou Zmluvných strán, táto zaniká dňom uvedeným v tejto dohode (ďalej len „**Deň zániku zmluvy dohodou**“). V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku Dňu zániku zmluvy dohodou.
	4. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka, pokiaľ táto Zmluva neustanovuje inak. Odstúpenie od Zmluvy musí mať písomnú formu, musí byť doručené druhej Zmluvnej strane a je účinné dňom doručenia odstúpenia Zmluvnej strane, ktorá svoju povinnosť porušila.
	5. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely Zmluvy sa za podstatné porušenie Zmluvy Zhotoviteľom považuje najmä:
1. ak sa preukáže, že Zhotoviteľ v rámci procesu verejného obstarávania, výsledkom ktorého je uzatvorenie Zmluvy predložil nepravdivé doklady alebo uviedol nepravdivé, neúplné alebo skreslené údajeꓼ
2. ak Zhotoviteľ zmení subdodávateľa bez predchádzajúceho písomného súhlasu Objednávateľa alebo zmení rozsah subdodávok oproti ponuke;
3. ak Zhotoviteľ nedodrží Celkovú lehotu vykonania diela uvedenú v Čl. II bod 2.1 Zmluvy, ak nenastanú okolnosti vylučujúce zodpovednosť upravené v Zmluveꓼ
4. ak je Zhotoviteľ v omeškaní s ukončením lehoty Míľnika diela uvedenej v zmysle bodu 6. Prílohy č. 3 o viac ako 10 (desať) kalendárnych dní, ak nenastanú okolnosti vylučujúce zodpovednosť upravené v Zmluveꓼ
5. ak Zhotoviteľ nedodrží kvalitu vykonávania Diela podľa platných TKP, STN a EN a vadu zistenú Objednávateľom počas vykonávania Diela neodstráni v dohodnutých termínoch a/alebo dohodnutým spôsobom podľa Zmluvyꓼ
6. ak Zhotoviteľ neodstráni vady zistené pri preberaní Diela v lehote podľa Čl. X bod 10.5 Zmluvy alebo počas záručnej doby v lehote podľa Čl. VII bod 7.2 Zmluvy, ak nebola písomne dohodnutá iná doba;
7. ak Zhotoviteľ poruší ustanovenie Čl. VIII bodu 8.2, 8.3, 8.4, 8.6, 8.10, 8.11, 8.12, 8.13, 8.19, 8.20, 8.21, 8.22, Čl. IX, Čl. XIII bodu 13.2, 13.4, Čl. XVI bodu 16.2 Zmluvyꓼ
8. ak Zhotoviteľ nedodrží Lehotu obmedzenia dopravy podľa Čl. II bod 2.16 Zmluvy;
9. v ďalších prípadoch uvedených v ZVO a/alebo Zmluve;
10. ak Zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov Zhotoviteľa v zmysle Zmluvy je vážne ohrozené, ako aj v prípade, že na miesto Zhotoviteľa vstúpi iná osoba následkom právneho nástupníctva.
	1. V prípade nepodstatného porušenia Zmluvy sú Zmluvné strany oprávnené od Zmluvy odstúpiť po márnom uplynutí primeranej lehoty stanovenej v písomnej výzve druhej Zmluvnej strany na odstránenie konania v rozpore so Zmluvou a/alebo prílohami a/alebo právnymi predpismi ako aj následkov takéhoto konania, ktorá bude riadne doručená druhej Zmluvnej strane. Ak sa Zmluvné strany písomne nedohodnú inak, primeranou lehotou podľa predchádzajúcej vety je 10 (desať) kalendárnych dní. Za nepodstatné porušenie Zmluvy zo strany Zhotoviteľa sa považuje akékoľvek iné porušenie Zmluvy a/alebo jej príloh a/alebo právnych predpisov, ktoré nie je považované za podstatné porušenie podľa bodu 14.5 tohto článku Zmluvy.
	2. Objednávateľ je oprávnený vypovedať Zmluvu bez uvedenia dôvodu. Výpoveď musí mať písomnú formu. Výpovedná lehota je 2 (dva) kalendárne týždne a začína plynúť dňom doručenia výpovede Zhotoviteľovi.
	3. V prípade výpovede Zmluvy podľa bodu 14.7 tohto článku Zmluvy má Zhotoviteľ nárok, aby mu Objednávateľ zaplatil časť z ceny za vykonanie Diela s DPH uvedenej v Čl. III bod 3.1 Zmluvy zodpovedajúcu vykonaným prácam na Diele ku dňu uplynutia výpovednej lehoty. Do 14 (štrnástich) kalendárnych dní odo dňa uplynutia výpovednej lehoty je Zhotoviteľ povinný odovzdať Objednávateľovi Dielo, resp. vykonané časti Diela, vrátane súvisiacej dokumentácie v stave zodpovedajúcom vykonaným prácam na Diele ku dňu uplynutia výpovednej lehoty. Odovzdanie a prevzatie vykonanej časti Diela podľa tohto bodu Zmluvy sa uskutoční podpísaním Odovzdávacieho - preberacieho protokolu osobami oprávnenými konať v technických veciach a technický dozor Objednávateľa.
	4. V prípade, ak nastanú právne skutočnosti majúce za následok zmenu v právnom postavení Zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene Zhotoviteľa) alebo akúkoľvek inú zmenu majúcu priamy vplyv na plnenie zo strany Zhotoviteľa, je Zhotoviteľ povinný oznámiť tieto skutočnosti Objednávateľovi najneskôr do 10 (desiatich) kalendárnych dní odo dňa, kedy tieto skutočnosti nastali. Ak tak neurobí, zodpovedá v plnej výške za škodu spôsobenú Objednávateľovi v dôsledku porušenia tejto povinnosti a Objednávateľ má právo odstúpiť od Zmluvy. Za akúkoľvek inú zmenu sa považuje aj zmena bankového spojenia Zhotoviteľa, pričom k tejto informácii predloží aj potvrdenie príslušnej banky.

***Čl. XV***

***Doručovanie***

* 1. Zmluvné strany sa dohodli, že písomná komunikácia podľa Zmluvy alebo v súvislosti so Zmluvou sa bude doručovať doporučene poštou, kuriérom alebo osobne, ak táto Zmluva výslovne neupravuje iný spôsob doručenia. Za deň doručenia sa považuje deň prevzatia písomnosti druhou Zmluvnou stranou, ktorej je písomnosť adresovaná (ďalej aj ako „**adresát**“). V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti Zmluvnej strane, ktorá ju odoslala (ďalej aj ako „**odosielateľ**“) s označením pošty *„adresát neznámy“* alebo *„adresát sa odsťahoval“* alebo s inou poznámkou podobného významu, za deň doručenia sa považuje deň vrátenia zásielky s doručovanou písomnosťou odosielateľovi.
	2. Zmluvné strany sa dohodli, že písomnosti podľa Čl. II. bod 2.1, bod 2.2, bod 2.3, 2.16 Zmluvy, Čl. IV bod 4.1 Zmluvy, je možné doručovať prostredníctvom e-mailu (aj bez podpísania zaručeným elektronickým podpisom). Zmluvné strany sa dohodli, že sú povinné potvrdiť prijatie, resp. doručenie, e-mailu druhej Zmluvnej strane najneskôr do 96 hodín. Emailová adresa Zhotoviteľa na doručenie uvedených písomností je uvedená v záhlaví Zmluvy a emailová adresa Objednávateľa je emailová adresa každej osoby oprávnenej konať za Objednávateľa vo veciach technických, ktorá je uvedená v Prílohe č. 10 Zmluvy.
	3. Pri dokazovaní doručenia podľa bodu 15.1 tohto článku Zmluvy je postačujúce preukázať, že odoslanie sa uskutočnilo v súlade s uvedeným ustanovením, teda že obálka obsahujúca písomnosť bola riadne odoslaná na adresu Zmluvnej strany uvedenú v záhlaví tejto Zmluvy, prípadne na inú adresu, ktorá bola preukázateľne oznámená Zmluvnou stranou, teda bola odovzdaná na poštovú prepravu ako predplatená doporučená poštová zásielka.
	4. Pri dokazovaní doručenia podľa bodu 15.2 tohto článku Zmluvy je postačujúce preukázať, že doručenie sa uskutočnilo v súlade s uvedeným ustanovením.
	5. Zmluvné strany sú povinné počas trvania Zmluvy oznamovať bezodkladne zmenu obchodného mena, sídla, IČO, bankového spojenia, e-mailovej adresy a ďalších údajov uvedených v Zmluve potrebných pre plnenie Zmluvy.

***Čl. XVI***

***Záverečné ustanovenia***

* 1. Práva a povinnosti Zmluvných strán neupravené v Zmluve sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými a účinnými v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich sa Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc a príslušnosť súdov Slovenskej republiky.
	2. Zhotoviteľ nie je oprávnený postúpiť akékoľvek pohľadávky (práva) vyplývajúce zo Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich zo Zmluvy bez predchádzajúceho písomného súhlasu Objednávateľa. V prípade, že Zhotoviteľom je združenie bez právnej subjektivity, účastníci Zmluvy na strane Zhotoviteľa sa nemôžu zmeniť bez predchádzajúceho písomného súhlasu Objednávateľa. Porušenie povinností podľa tohto bodu zo strany Zhotoviteľa sa považuje za podstatné porušenie Zmluvy a oprávňuje Objednávateľa od Zmluvy okamžite odstúpiť. Nárok Objednávateľa na náhradu škody tým nie je dotknutý.
	3. Zmluva je vyhotovená v 5 (piatich) rovnopisoch, pričom pre Objednávateľa sú určené 3 (tri) rovnopisy a pre Zhotoviteľa 2 (dva) rovnopisy.
	4. Zmluvné strany sa dohodli, že Zmluvu je možné zmeniť len písomnými číslovanými dodatkami, ak nie je v Zmluve uvedené inak, a dohoda o skončení Zmluvy musí byť písomná. Dodatok k Zmluve ako aj dohoda o skončení Zmluvy musia byť podpísané oprávnenými zástupcami Zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k Zmluve alebo dohody o ukončení Zmluvy nedošlo. Zhotoviteľ berie na vedomie, že Objednávateľ je povinný pri uzatváraní dodatkov ku Zmluve postupovať podľa § 18 ZVO.
	5. Zmluvné strany prehlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
	6. Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	7. Neoddeliteľnou súčasťou Zmluvy sú prílohy:
1. Harmonogram postupu a trvania prác
2. Ocenený výkaz výmer
3. Opis predmetu zákazky
4. Spôsob určenia ceny
5. Zoznam subdodávateľov a podiel subdodávok
6. Metodický pokyn Ministerstva dopravy a výstavby SR č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov
7. Tabuľka údajov o úpravách ceny v dôsledku zmien nákladov
8. Vzor splnomocnenia na odovzdanie kovového odpadu
9. Čestné vyhlásenie o splnení sociálneho hľadiska vo verejnom obstarávaní
10. Zoznam a kontaktné údaje osôb konajúcich za objednávateľa vo veciach technických a Technický dozor objednávateľa

V prípade rozporu medzi vlastným textom Zmluvy a jej vyššie uvedenými prílohami, má prednosť vlastný text Zmluvy, okrem prípadu uvedeného v bode 16.8 Zmluvy.

* 1. Súčasťou Zmluvy sú súťažné podklady Objednávateľa, ponuka Zhotoviteľa a vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia Zmluvy, v takom prípade majú pred týmito ustanoveniami Zmluvy prednosť a platia vysvetlenia súťažných podkladov.

V ........................... dňa................ V ............................. dňa .......................

Zhotoviteľ: Objednávateľ:

....................................................... .........................................................

**[názov obchodnej spoločnosti/ Národná diaľničná spoločnosť, a.s.**

**alebo titul meno priezvisko]** Ing. Filip Macháček

[titul, meno, priezvisko konajúcej osoby] predseda predstavenstva a

[funkcia konajúcej osoby] generálny riaditeľ

 ...........................................................

 **Národná diaľničná spoločnosť, a.s.**

 PhDr. Rastislav Droppa

 podpredseda predstavenstva

**Príloha:**

Príloha č. 1 k časti B.3 - Metodický pokyn Ministerstva dopravy a výstavby SR č. 19/2022

(*zároveň Príloha č. 6 k Zmluve o dielo*)

Príloha č. 2 k časti B.3 - Tabuľka údajov o úpravách ceny v dôsledku zmien nákladov

 *(zároveň Príloha č. 7 k Zmluve o dielo)*

Príloha č. 3 k časti B.3 - Vzor splnomocnenia na odovzdanie kovového odpadu

*(zároveň Príloha č. 8 k Zmluve o dielo)*

Príloha č. 4 k časti B.3 - Čestné vyhlásenie o splnení sociálneho hľadiska vo verejnom obstarávaní

  *(zároveň Príloha č. 9 k Zmluve o dielo)*

Príloha č. 5 k časti B.3 - Zoznam subdodávateľov a podiel subdodávok

 *(zároveň Príloha č. 5 k Zmluve o dielo)*

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-1)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)